cyanic-selkie/wikianc huggingface dataset:
കുഴൂർ വിൽസൺ
സാഹിത്യം
മലയാളത്തിൽ നിന്ന് നിരവധി ഭാഷകളിലേക്ക് വിവർത്തനം ചെയ്യപ്പെട്ട ബെന്യാമിന്റെ ആടുജീവിതം, ബഹ്റൈനിൽ വച്ച്,അതിലെ കഥാപാത്രമായ നജീബിനു നൽകിക്കൊണ്ട് പ്രകാശനം നിർവ്വഹിച്ചത് , കുഴൂർ വിത്സനാണു ബെന്യാമിന്റെ  ജീവിച്ചിരിക്കുന്ന കഥാപാത്രമായ  നജീബിന്റെ ആദ്യ അഭിമുഖവും റേഡിയോ വഴി പ്രക്ഷേപണം ചെയ്തതും വിത്സൻ തന്നെ അദ്ദേഹത്തിന്റെ പതിനാറു കവിതാ സമാഹാരങ്ങളും ( മലയാളം, ഇംഗ്ലീഷ്, സ്പാനിഷ് ,ഡച്ച് ) കുറിപ്പുകളുടെ ഒരു സമാഹാരവും ഇതുവരെ പ്രസിദ്ധീകരിക്കപ്പെട്ടിട്ടുണ്ട്. കഴിഞ്ഞ ദശാബ്ദത്തിലെ മികച്ച 10 മലയാള പുസ്തകങ്ങളിൽ ഒന്നായി ടൈംസ് ഓഫ് ഇന്ത്യ വിത്സന്റെ വയലറ്റിനുള്ള കത്തുകൾ തെരഞ്ഞെടുത്തു -2020
പുസ്തകങ്ങൾ
6 വയലറ്റിനുള്ള കത്തുകൾ ( സൈകതം ),2015,2018,, രണ്ടാം പതിപ്പ് 2017 7 Thintharoo – കവിതകളുടെ ഇംഗ്ലീഷ് പരിഭാഷ ( ലോഗോസ് ,Temple of poetry )2015,2016, 8 ഹാ, വെള്ളം ചേർക്കാത്ത മഴ] ( വേഡ് ബുക്സ്, Temple of poetry )2017, 9 Letters Violet - Temple of Poetry –2018, 10 Treemagination - Tree poems - Temple of poetry –2018, 11 കുടപ്പന്റെ ടാഗുള്ള    അരഞ്ഞാണം – പാപ്പാത്തി പുസ്തകങ്ങൾ -2018, 12  Thintharoo – Spanish – babel cube ind.2018 പുസ്തകങ്ങൾ 13 Cartas para violeta – Spanish – Babel Cube Ind 14 തോറ്റവർക്കുള്ള പാട്ടുകുർബ്ബാന – വേഡ് ബുക്സ് 2018 15 പച്ച പോലത്തെ മഞ്ഞ – കുഴൂർ വിത്സന്റെ തെരഞ്ഞെടുത്ത പ്രണയകവിതകൾ - ധ്വനി ബുക്സ് - 2018 16 ട്രീമാജിനേഷൻ- ഡച്ച് പരിഭാഷ, ബാബേൽ ക്യൂബ് – 2019 17 Rahul Gandhi- Neruda,Feast of St. ThomasAnd other poems – Amazon – 2019
ഇന്ന് ഞാൻ നാളെ നീയാന്റപ്പൻ ( ലോഗോസ് ),  Cartas para violeta ( വയലറ്റിന്റെ സ്പാനിഷ് പരിഭാഷ ) , മരങ്ങൾ ഇല്ലാത്ത കാട്ടിൽ (യു എ ഇ യിലെ 41 ദിവസത്തെ ജയിൽ ജീവിതം )   മരയാളം – കുഴൂരിന്റെ മരങ്ങൾഎന്നീ കൃതികൾ പണിപ്പുരയിൽ.
പുരസ്ക്കാരങ്ങൾ
മലയാളത്തിലെ ആദ്യകവിതാ ബ്ലോഗായ  അച്ചടിമലയാളം നാടുകടത്തിയ കവിതകളുടെ ഉടമയാണു കുഴൂർ വിത്സൺ. കവിതാസംബന്ധിയായ പ്രവർത്തനങ്ങളുടെ പേരിൽ 2016 ൽ കേരള സംസ്ഥാന യുവജന കമ്മീഷൻ യൂത്ത് ഐക്കൺ അവാർഡിനു തെരഞ്ഞെടുത്തു. .അറേബ്യൻ സാഹിത്യ പുരസ്ക്കാരം, എൻഎം വിയ്യോത്ത് കവിതാ അവാർഡ് എന്നിവ ലഭിച്ചിട്ടുണ്ട്. 2012-ലെ മികച്ച 10 പുസ്തകങ്ങളിൽ ഒന്നായി ഇന്ത്യാ ടുഡേ, ഡിസി ബുക്സ് പ്രസിദ്ധികരിച്ച കുഴൂർ വിത്സന്റെ കവിതകളെ തെരഞ്ഞെടുത്തു. ദുബായ് പോയറ്റിക് ഹാർട്ട് 2017] ഏഴാമത് എഡിഷനിൽ ഇന്ത്യയെ പ്രതിനിധീകരിച്ചു. 2008 ലെ മികച്ച വാർത്താ അവതാരകനുള്ള സഹ്യദയ പടിയത്ത് അവാർഡും ലഭിച്ചു .ദ ന്യൂ ഇന്ത്യൻ എക്സ്പ്രസ്സ് അവരുടെ റിപ്പോർട്ടിൽ മലയാളത്തിലെ ഒരു പ്രമുഖ പോഡ്കാസ്റ്ററായി  വിൽസണെ പറയുകയുണ്ടായി
അവലംബം
https://timesofindia.indiatimes.com/city/thiruvananthapuram/Neeraj-Madhav-Kuzhoor-Wilson-among-youth-icon-awardees/articleshow/50925886.cms/
പുറത്തേക്കുള്ള കണ്ണികൾ
വർഗ്ഗം:മലയാളകവികൾ വർഗ്ഗം:1975-ൽ ജനിച്ചവർ വർഗ്ഗം:മലയാളം എഴുത്തുകാർ
ജോസ് ജെറോനിമോ ട്രയാന
ജോസ് ജെറോണിമോ ട്രയാന സിൽവ (മേയ് 22, 1828, ബൊഗോട്ടാ - ഒക്ടോബർ 31, 1890 പാരീസിൽ) കൊളംബിയൻ സസ്യശാസ്ത്രജ്ഞനും, പര്യവേക്ഷകനും, വൈദ്യനുമായിരുന്നു. 8,000 സ്പീഷീസുകളെ പ്രതിനിധാനം ചെയ്യുന്ന 60,000 മാതൃകകൾ അദ്ദേഹം പട്ടികപ്പെടുത്തിയിരുന്നു.1851- ൽ അദ്ദേഹം കോറോഗ്രാഫിക് കമ്മീഷനിൽ സസ്യശാസ്ത്ര തലവനായി സ്ഥാനമേൽക്കുകയും 1857 വരെ അവിടെ അദ്ദേഹം പ്രവർത്തിച്ചിരുന്നു.
അവലംബം
വർഗ്ഗം:1890-ൽ മരിച്ചവർ വർഗ്ഗം:1828-ൽ ജനിച്ചവർ വർഗ്ഗം:കൊളംബിയൻ സസ്യശാസ്ത്രജ്ഞർ
രാക്കുയിലിൻ രാഗസദസ്സിൽ
ശ്രീകുമാർ നിർമ്മിച്ച് പ്രിയദർശൻ കഥ,തിരക്കഥ,എഴുതി സംവിധാനം ചെയ്ത് 1986ൽ പുറത്തുവന്ന ചലച്ചിത്രമാണ് രാക്കുയിലിൻ രാഗസദസ്സിൽ.മമ്മൂട്ടി, സുഹാസിനി,   ലിസി, അടൂർ ഭാസി, ജഗതി തുടങ്ങിയവർ അഭിനയിച്ച ഈ ചിത്രത്തിന്റെ സംഗീതം എം.ജി. രാധാകൃഷ്ണൻ ആണ് ചെയ്തിരിക്കുന്നത്
കഥാതന്തു
പാട്ടുകാരനായ വിശ്വനാഥനും (മമ്മൂട്ടി), നർത്തകിയായ ജനനിയും (സുഹാസിനി) കോളജിൽ വച്ചു പരിചയപ്പെടുന്നു. ഇവർ അവളുടെ അച്ചനായ രാഗൻ വൈദനാഥൻ എന്ന കോളജ് പ്രിൻസിപ്പൽ പല പ്രശ്നങ്ങൾ ഉണ്ടാക്കിയെങ്കിലും എതിർപ്പുകൾ മറികടന്ന് വിവാഹിതരാകുന്നു. പക്ഷേ അവരുടെ ജീവിതത്തിൽ പരസ്പരം ബഹുമാനിക്കയ്കയും അഭിമാനവും വിള്ളൽ വീഴ്തുന്നു. തന്റെ മകനോടൊത്ത് വിശ്വൻ വീടുവിടുന്നു. അവരുടെ തിരിച്ചുവരവിൽ മോൻ ജനനിയെ കാണുന്നു. ജനനി നൃത്തശ്രീ പുരസ്കാരത്തിനു ശ്രമിക്കുകയായിരുന്നു. വിശ്വനാഥൻ അത് തകർക്കാൻ ശ്രമിക്കുന്നു. അയാൽ തന്റെ സ്വരത്തിനൊത്ത് നൃത്തം ചെയ്യാമോ എന്ന് അവളെ വെല്ലുവിളിക്കുന്നു. മകൻ അച്ഛനുവേണ്ടി പാടുന്നു. പുരസ്കാരം നേടിയശേഷം അവർ ഒന്നിക്കുന്നു.
കുറിപ്പുകൾ
ശങ്കർ, മേനക എന്നിവരെ കേന്ദ്രകഥാപാത്രങ്ങളാക്കി ആരംഭിച്ച ഈ ചിത്രം പിന്നീട് പ്രിയദർശൻ മമ്മുട്ടി- സുഹാസിനി ചിത്രമാക്കി മാറ്റുകയായിരുന്നു
പുറം കണ്ണികൾ
വർഗ്ഗം:മമ്മൂട്ടി അഭിനയിച്ച ചലച്ചിത്രങ്ങൾ വർഗ്ഗം:പ്രിയദർശൻ സം‌വിധാനം ചെയ്ത ചലച്ചിത്രങ്ങൾ വർഗ്ഗം:1986-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മമ്മുട്ടി-സുഹാസിനി ജോഡി
ഫ്രാങ്ക് വിറ്റൽ
എയർ കോമോഡോർ ഫ്രാങ്ക് വിറ്റൽ OM KBE CB FRS FRAeS[ (1 ജൂൺ 1907 - 9 ആഗസ്റ്റ് 1996 ) ബ്രിട്ടീഷ് റോയൽ എയർഫോഴ്സ് എയർ ഓഫീസർ ആയിരുന്നു. സിംഗിൾ ഹാൻഡ്ലർ ടർബോജറ്റ് എൻജിൻ കണ്ടുപിടിത്തത്തിൽ അദ്ദേഹത്തിനു ബഹുമതി ലഭിച്ചു. സമാനമായ ഒരു കണ്ടുപിടിത്തത്തിനായി 1921 ൽ മാക്സിം ഗില്ല്യം ഒരു പേറ്റന്റ് സമർപ്പിച്ചു. എന്നിരുന്നാലും, ഇത് സാങ്കേതികമായി പരിഹരിക്കപ്പെടാത്ത സമയമായിരുന്നു. ആദ്യ ഓപ്പറേഷൻ ടർബോജറ്റ് എൻജിന്റെ ഡിസൈനർ ആയ ജർമ്മനിയിലെ ഹാൻസ് വോൺ ഓഹൈനു മുമ്പ് തന്നെ വിറ്റിന്റെ ജെറ്റ് എൻജിനുകൾ ഏതാനും വർഷങ്ങൾക്കു മുമ്പ് വികസിപ്പിച്ചെടുത്തിരുന്നു.
ബാഹ്യ ലിങ്കുകൾ
വർഗ്ഗം:1996-ൽ മരിച്ചവർ വർഗ്ഗം:1907-ൽ ജനിച്ചവർ വർഗ്ഗം:ശ്വാസകോശാർബുദം ബാധിച്ച് മരിച്ചവർ
വ്ലാഡിമിർ പ്രോപ്പ്
റഷ്യൻ നാടോടിക്കഥകളുടെ ഏറ്റവും ലളിതമായ ഘടനാപരമായ യൂണിറ്റുകൾ തിരിച്ചറിയുന്നതിനായി അവയുടെ അടിസ്ഥാന ഘടകങ്ങൾ വിശകലനം ചെയ്ത ഒരു സോവിയറ്റ് ഫോക്ലോറിസ്റ്റും പണ്ഡിതനുമായിരുന്നു വ്ലാഡിമിർ യാക്കോവ്ലെവിച്ച് പ്രോപ്പ്.(റഷ്യൻ: Владимир Яковлевич Пропп; 29 ഏപ്രിൽ [O.S. 17 ഏപ്രിൽ] 1895 - 22 ഓഗസ്റ്റ് 1970)
ജീവചരിത്രം
1895 ഏപ്രിൽ 29 ന് സെന്റ് പീറ്റേഴ്‌സ്ബർഗിൽ ജർമ്മൻ വംശജരായ ഒരു റഷ്യൻ കുടുംബത്തിലാണ് വ്‌ളാഡിമിർ പ്രോപ്പ് ജനിച്ചത്. അദ്ദേഹത്തിന്റെ മാതാപിതാക്കളായ യാക്കോവ് ഫിലിപ്പോവിച്ച് പ്രോപ്പും അന്ന-എലിസവേറ്റ ഫ്രിഡ്രിഖോവ്ന പ്രോപ്പും (നീ ബീസൽ) സരടോവ് ഗവർണറേറ്റിൽ നിന്നുള്ള വോൾഗ ജർമ്മൻ സമ്പന്ന കർഷകരായിരുന്നു. അദ്ദേഹം സെന്റ് പീറ്റേഴ്‌സ്ബർഗ് യൂണിവേഴ്‌സിറ്റിയിൽ ചേർന്നു (1913-1918), റഷ്യൻ, ജർമ്മൻ ഭാഷാശാസ്ത്രത്തിൽ പ്രാവീണ്യം നേടി. ബിരുദം നേടിയ ശേഷം അദ്ദേഹം ഒരു സെക്കൻഡറി സ്കൂളിൽ റഷ്യൻ, ജർമ്മൻ ഭാഷകൾ പഠിപ്പിച്ചു, തുടർന്ന് ജർമ്മൻ കോളേജ് അധ്യാപകനായി.
1928-ൽ അദ്ദേഹത്തിന്റെ മോർഫോളജി ഓഫ് ദ ഫോക്‌ടേൽ റഷ്യൻ ഭാഷയിൽ പ്രസിദ്ധീകരിച്ചു. ഇത് ഫോക്ക്‌ലോറിസ്റ്റിക്‌സിലും രൂപശാസ്ത്രത്തിലും ഒരു മുന്നേറ്റത്തെ പ്രതിനിധീകരിക്കുകയും ക്ലൗഡ് ലെവി-സ്ട്രോസ്, റോളണ്ട് ബാർത്ത് എന്നിവരെ സ്വാധീനിക്കുകയും ചെയ്‌തെങ്കിലും, 1958-ൽ വിവർത്തനം ചെയ്യപ്പെടുന്നതുവരെ പാശ്ചാത്യ രാജ്യങ്ങളിൽ ഇത് പൊതുവെ ശ്രദ്ധിക്കപ്പെട്ടിരുന്നില്ല. മാധ്യമവിദ്യാഭ്യാസത്തിൽ, സാഹിത്യം, നാടകം, സിനിമ, ടെലിവിഷൻ പരമ്പരകൾ, ഗെയിമുകൾ തുടങ്ങിയവയിലായാലും മറ്റ് തരത്തിലുള്ള ആഖ്യാനങ്ങളിൽ ഇത് പ്രയോഗിക്കപ്പെട്ടിട്ടുണ്ട്. എന്നിരുന്നാലും പ്രോപ്പ് ഇത് യക്ഷിക്കഥയുടെ അത്ഭുതത്തിന് പ്രത്യേകമായി പ്രയോഗിച്ചു.
1932-ൽ, പ്രോപ്പ് ലെനിൻഗ്രാഡ് യൂണിവേഴ്സിറ്റി (മുമ്പ് സെന്റ് പീറ്റേഴ്സ്ബർഗ് യൂണിവേഴ്സിറ്റി) ഫാക്കൽറ്റിയിൽ അംഗമായി. 1938 ന് ശേഷം, റഷ്യൻ സാഹിത്യ വകുപ്പിന്റെ ഭാഗമാകുന്നതുവരെ അദ്ദേഹം ഫോക്ലോർ വകുപ്പിന്റെ അധ്യക്ഷനായിരുന്നു. 1970-ൽ മരിക്കുന്നതുവരെ പ്രോപ്പ് ഒരു ഫാക്കൽറ്റി അംഗമായി തുടർന്നു.
External links
വർഗ്ഗം:1895-ൽ ജനിച്ചവർ വർഗ്ഗം:1970-ൽ മരിച്ചവർ വർഗ്ഗം:റഷ്യൻ ഫോക്ക്‌ലോറിസ്റ്റുകൾ
ഇന്ദിര സന്ത്
ഒരു മറാത്തി കവയിത്രിയാണ് ഇന്ദിര സന്ത് (Indira Sant). 1914 ജനുവരി 4 നു കർണ്ണാടകയിലെ ബെൽഗാമിലെ താവണ്ടിയിൽ ജനിച്ചു. അവർ കോലാപ്പൂരിലെ രാജാറാം കോളേജിലും പൂനെയിലെ ഫെർഗൂസൻ കോളേജിലുമാണ് പഠിച്ചത്. പൂനയിൽ വെച്ചാണ് നാരായൺ സന്തിനെ കണ്ടുമുട്ടുന്നത്. 1940ൽ, അവരുടെ വിവാഹത്തിന്റെ നാലു വർഷങ്ങൾക്കു ശേഷം രണ്ടാളുടേയും കവിതകളുടെ ഒരു സമാഹാരം, സഹവാസ് എന്ന പേരിലുള്ളത്, അവർ പ്രസിദ്ധീകരിച്ചു. ഇന്ദിരയുടെ ഭർത്താവ് 1946ൽ അന്തരിച്ചു. അതിന്റെ വിഷമവും വേദനയും അവരുടെ ചില കൃതികളിൽ കാണാം. സ്നേഹവും ആഗ്രഹവും ആയിരുന്നു അവരുടെ കവിതകളുടെ പ്രധാന ആശയം.
ഇന്തിര സന്ത് ഇരുപത്തഞ്ചോളം പുസ്തകങ്ങൾ എഴുതിയിട്ടുണ്ട്. അവർ ബെൽഗാമിലെ ഒരു ടീച്ചേഴ്സ് ട്രെയിനിംഗ് കോളേജിൽ ആദ്യം പ്രൊഫസറായും, പിന്നീട് പ്രിൻസിപ്പാളായും ജോലി ചെയ്തു.
സന്ത് ദമ്പതികൾക്ക് മൂന്നു കുട്ടികളാണ്. അവരുടെ പുത്രൻ പ്രകാശ് നാലു പുസ്തകങ്ങൾ എഴുതിയിട്ടുണ്ട്. വനവാസ്, പംഖാ, ഝുംബാർ, ശാരദാ സംഗീത് എന്നിവ.
കൃതികൾ
ഫുൽ‌വേൽ എന്ന പുസ്തകം അവരുടെ ലേഖനങ്ങളുടെ സമാഹാരമാണ്. ആത്മകഥാപരമായ കുറിപ്പുകൾ, മൃദുഗന്ധ എന്നപേരിൽ 1986ൽ പ്രസിദ്ധീകരിച്ചിട്ടുണ്ട്. അവരുടെ തെരഞ്ഞെടുത്ത കവിതകൾ മൃണ്മയി എന്ന പേരിൽ 1982ൽ രമേഷ് തെണ്ടുൽക്കർ പ്രസിദ്ധീകരിച്ചു. സ്നേക് സ്കിൻ ആൻഡ് അദർ പോയംസ് എന്ന പേരിൽ അവരുടെ കവിതകളുടെ ഇംഗ്ലീഷ് തർജ്ജമയും ഇറങ്ങിയിട്ടുണ്ട്.
പുരസ്കാരങ്ങൾ
ഗർഭരേശമി എന്ന കാവ്യസമാഹാരത്തിനു 1984ൽ സാഹിത്യ അക്കാദമി പുരസ്കാരം ലഭിച്ചു. അവരുടെ കവിതകൾക്ക് അനന്ത് ഖാണ്ഡേക്കർ അവാർഡ്, സാഹിത്യ കലാ അക്കാദമി അവാർഡ്, മഹാരാഷ്ട്ര സർക്കാർ അവാർഡ്, ജനസ്ഥാൻ അവാർഡ് എന്നിവയും ലഭിച്ചു.
അവലംബം
Rajaram College: Department of Marathi
വർഗ്ഗം:മറാഠി കവികൾ വർഗ്ഗം:1914-ൽ ജനിച്ചവർ വർഗ്ഗം:ജനുവരി 4-ന് ജനിച്ചവർ വർഗ്ഗം:2000-ൽ മരിച്ചവർ വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച മറാഠി എഴുത്തുകാർ വർഗ്ഗം:മറാഠി സാഹിത്യകാരന്മാർ വർഗ്ഗം:ഇന്ത്യൻ കവയിത്രികൾ വർഗ്ഗം:20-ആം നൂറ്റാണ്ടിലെ ഇന്ത്യൻ കവികൾ വർഗ്ഗം:20-ആം നൂറ്റാണ്ടിലെ വനിതാ എഴുത്തുകാർ
2016ലെ ഇന്ത്യൻ കായികരംഗം
ഇന്ത്യൻ കായികരംഗത്തെ സംബന്ധിച്ചടുത്തോളം പ്രാധാന്യമുള്ള ഒരു വർഷമാണ് 2016
ഡിസംബർ
വർഗ്ഗം:2016
ബിഗ് ഫോർ (പാമ്പുകൾ)
ഇന്ത്യയിൽ പാമ്പ് കടിയേറ്റുള്ള മരണങ്ങൾക്ക് ഏറ്റവും കൂടുതൽ കാരണമാവുന്ന നാല് പാമ്പുകളാണ് ബിഗ് ഫോർൽ ഉൾപ്പെട്ടിരിക്കുന്നത്. ഇന്ത്യയിൽ 270 ലധികം സ്പീഷീസ് പാമ്പുകൾ ഉണ്ട്. എന്നാൽ 60 സ്പീഷീസ് പാമ്പുകൾക്കേ മനുഷ്യനു മാരകമായേക്കാവുന്ന തരത്തിൽ വിഷമുള്ളു.ഇവയിൽ തന്നെ പലതും മനുഷ്യവാസ മേഖലകളിൽ കുറവാണ് അവയുടെ കടിയേറ്റ സംഭവങ്ങളും അപൂർവ്വമാണ് അത് കൊണ്ട് രാജവെമ്പാല യടക്കം പല പാമ്പുകളും 'ബിഗ് ഫോർ'ലിസ്റ്റിൽ ഉൾപ്പെടുന്നില്ല.മനുഷ്യവാസ പ്രദേശങ്ങളിൽ ഏറ്റവും കൂടുതലായും സ്ഥിരമായും കാണപ്പെടുന്നത് കൊണ്ട് ഏറ്റവും കൂടുതൽ മരണങ്ങൾ ബിഗ് ഫോർ മൂലമാവുന്നു. ഇന്ത്യയിൽ 2000 മുതൽ 2019 വരെയുള്ള പാമ്പ് കടിയേറ്റ കേസുകൾ അനുസരിച്ച് ചേനത്തണ്ടൻ (43%) വെള്ളിക്കെട്ടൻ നും ഉപവിഭാഗങ്ങളും (18%) ഇന്ത്യൻ മൂർഖൻനും ഉപവിഭാഗങ്ങളും (12%) ചുരുട്ടമണ്ഡലി (6%) മറ്റുള്ളവ (21%) എന്നീ നിരക്കിൽ ആണ്.
വർഗ്ഗം:പാമ്പുകൾ വർഗ്ഗം:ഇന്ത്യയിലെ ഉരഗങ്ങൾ
ചികിത്സ
ഇതിൽ ഉൾപ്പെടുന്ന നാല് പാമ്പുകൾക്കും പ്രതിവിഷം (A.S.V ആന്റിവെനം) ഇന്ത്യയിൽ എല്ലായിടത്തും ലഭ്യമാണ്. എന്നാൽ ഈ നാലിനം കഴിഞ്ഞാൽ നാട്ടു പ്രദേശങ്ങളിൽ സാധാരണയായി കാണപ്പെടുന്ന മുഴമൂക്കൻ കുഴിമണ്ഡലി യുടെ കടി അപൂർവ്വമായി മരണങ്ങൾക്ക് കാരണമായിട്ടുണ്ട്.ഇതിനു പ്രതിവിഷം (പോളിവാലന്റ് ആന്റിവെനം) ഇന്ത്യയിൽ ലഭ്യമല്ല. കടിയേറ്റ ആളിൽ ഉണ്ടാവുന്ന ലക്ഷണങ്ങൾക്കനുസരിച്ചുള്ള ചികിത്സയാണ് നിലവിൽ നൽകുന്നത്.കടൽ പാമ്പുകൾക്കും ഇന്ത്യയിൽ ആന്റിവെനം ലഭ്യമല്ല പാമ്പിന്റെ കടിയേറ്റാൽ എത്രയും പെട്ടെന്ന് വിധഗ്ധ സൗകര്യങ്ങൾ ഉള്ള ആശുപത്രികളിൽ ചികിത്സ തേടുക.അശാസ്ത്രീയമായ ചികിത്സാരീതികളിൽ നിന്ന് പിന്മാറുക.
അവലംബം
https://snake-facts.weebly.com/big-four-deadliest-indian-snakes.html
മർലിൻ (മാഗസിൻ)
പുറം കണ്ണികൾ
വർഗ്ഗം:മാസികകൾ
റിയാദ് മെട്രോ
ലഘുചിത്രം റിയാദ് മെട്രോ സൌദി അറേബ്യയുടെ തലസ്ഥാനമായ റിയാദ് നഗരത്തിൽ നിർമ്മാണത്തിലിരിക്കുന്ന അതിവേഗ ഗതാഗത സംവിധാനമാണ്. 176 കിലോമീറ്റർ ദൈർഘ്യത്തിൽ 6 മെട്രോ ലൈനുകളിലായി 85 സ്റ്റേഷനുകളാണ് ഈ പദ്ധതിയിലുള്ളത്. ഈ ബൃഹദ് പദ്ധതിയുടെ പ്രതീക്ഷിക്കുന്ന ആകെ ചെലവ് 22.5 ബില്ല്യൺ ആണ്. 2019 ൽ പരിക്ഷണ ഓട്ടം ആരംഭിക്കുന്ന ഈ റെയിൽവേ ലൈൻ 2021 ൽ പൂർണ്ണമായി പ്രവർത്തനസജ്ജമാകുന്നതാണ്.
പുറം കണ്ണികൾ
വർഗ്ഗം:മെട്രോ റെയിൽ പാതകൾ
ഉലട്ടി
ഉലട്ടി ഏകദേശം 33 അടി ഉയരവും 15 സെ.മീ. വ്യാസവുമുള്ള ഒരു സസ്യമാണ്. ഇലകൾക്ക് 10 അടി നീളവും, പൂക്കൾക്ക് പർപ്പിൾ നിറവും, പഴങ്ങൾക്ക് ഇരുണ്ട പർപ്പിൾ നിറമോ, ചുവപ്പുനിറമോ കാണപ്പെടുന്നു.
പുറം കണ്ണികൾ
വർഗ്ഗം:അലങ്കാര വൃക്ഷങ്ങൾ വർഗ്ഗം:പനകൾ വർഗ്ഗം:അരെക്കേസീ വർഗ്ഗം:ഏഷ്യയിലെ ഉദ്യാന സസ്യങ്ങൾ വർഗ്ഗം:ചൈനയിലെ സസ്യജാലം
ഉമാശ്രീ
ഒരു ഇന്ത്യൻ അഭിനേത്രിയും രാഷ്ട്രീയ പ്രവർത്തകയുമാണ് ഉമാശ്രീ(ಉಮಾಶ್ರೀ, ജനനം: 1957 മെയ് 10). 2013-ൽ സിദ്ധരാമയ്യയുടെ മന്ത്രിസഭയിൽ മന്ത്രിയായി.
ജീവിതരേഖ
കർണാടകയിലെ തുംകുർ ജില്ലയിൽ 1957 മെയ് 10ന് ജനിച്ചു. ഇപ്പോൾ കർണാടക പ്രദേശ് കോൺഗ്രസ് പാർട്ടി കമ്മിറ്റിയുടെ ചെയർമാനാണ്.
സിനിമയിൽ
1984ൽ ഉമാശ്രീ സിനിമയിൽ അരങ്ങേറി. എൻ.എസ് റാവു, മുഖ്യമന്ത്രി ചന്ദ്രു എന്നിവരോടൊത്ത് അഭിനയിച്ചു. 2007ൽ മികച്ചനടിക്കുള്ള ദേശീയപുരസ്കാരം ലഭിച്ചു.
പുറം കണ്ണികൾ
വർഗ്ഗം:1957-ൽ ജനിച്ചവർ വർഗ്ഗം:മേയ് 10-ന് ജനിച്ചവർ വർഗ്ഗം:മികച്ച നടിക്കുള്ള ദേശീയ ചലച്ചിത്രപുരസ്കാരം ലഭിച്ചവർ
പോളിമോണിയം റെപ്റ്റൻസ്
കിഴക്കൻ വടക്കേ അമേരിക്കയുടെ തദ്ദേശവാസിയായ ചിരസ്ഥായി കുറ്റിച്ചെടിയാണ് പോളിമോണിയം റെപ്റ്റൻസ്. ജേക്കബ്സ് ലാഡർ, ക്രീപിംഗ് ജേക്കബ്സ് ലാഡർ, ഫാൾസ് ജേക്കബ്സ് ലാഡർ, അബ്സസ് റൂട്ട്, അമേരിക്കൻ ഗ്രീക്ക് വലേറിയൻ, ബ്ലൂ ബെൽസ്, സ്റ്റെയർവേ ടു ഹെവൻ, സ്വീറ്റ് റൂട്ട് എന്നിവ സാധാരണ ഉപയോഗിക്കുന്ന നാമങ്ങളാണ്.
വിവരണം
ജേക്കബ്സ് ലാഡർ 50 സെന്റിമീറ്റർ (20 in) പൊക്കത്തിൽ വളരുന്നു. 20 സെന്റിമീറ്റർ (8 ഇഞ്ച്) വരെ നീളമുള്ള പിന്നേറ്റ് ഇലകൾക്ക് 5-13 ലഘുപത്രങ്ങളും കാണപ്പെടുന്നു. ഇലകളും പുഷ്പങ്ങളും വെർട്ടിക്കൽ ക്രൗൺ പാറ്റേണിലും കൂട്ടമായിട്ടുള്ള നാരുപോലുള്ള വേരുപടലവും കാണപ്പെടുന്നു.
പുറം കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:വടക്കേ അമേരിക്കയിലെ സസ്യജാലം വർഗ്ഗം:പോളിമോണിയേസീ
ചെങ്ങറ സുരേന്ദ്രൻ
13,14 ലോകസഭകളീൽ അടൂർ പാർലമെന്റ് നിയോജകമണ്ഡലത്തിലെ അംഗമായിരുന്നു.ചെങ്ങറ സുരേന്ദ്രൻ (ജനനം: 31 ജനുവരി 1968) സി പി ഐ അംഗമായ അദ്ദേഹം രണ്ട് തവണ അടൂർ മണ്ഡലത്തെ ലോകസഭയിൽ പ്രതിനിഥീകരിച്ചു.
വ്യക്തി ജീവിതം
കുഞുകുഞ്ഞിന്റെയും ജാനകിയുടെയും മകനായി 1968ൽ ജനിച്ചു. എം എസ് സി ബിരുദദാരിയാണ്. ബിജിയാണ് ഭാര്യ. വിദ്യാഭ്യാസകാലം തൊട്ട് സി പി ഐ പ്രവർത്തകനാണ്. ഇപ്പോൾ എ ഐ ടി യു സി പ്രവർത്തകനാണ്
പുറം കണ്ണികൾ
വർഗ്ഗം:ലോക്‌സഭയിലെ മുൻ അംഗങ്ങൾ വർഗ്ഗം:ജനുവരി 31-ന് ജനിച്ചവർ വർഗ്ഗം:1968-ൽ ജനിച്ചവർ
ഉസ്ബെക്ക് ഭാഷ
ഉസ്ബെക്കിസ്ഥാന്റെ ഔദ്യോഗികഭാഷയാണ് ഉസ്ബെക്ക് (oʻzbek tili അല്ലെങ്കിൽ oʻzbekcha എന്ന് ലാറ്റിൻ ലിപിയിൽ; ўзбек тили അല്ലെങ്കിൽ ўзбекча എന്ന് കിറിലിക് ലിപിയിൽ; اوُزبېک تیلی അല്ലെങ്കിൽ اوُزبېکچه‌ എന്ന് അറബിക് ലിപിയിൽ). 2 മുതൽ 2.6 കോടിവരെ ജനങ്ങൾ ഈ ഭാഷ സംസാരിക്കുന്നുണ്ട്. ഉസ്ബെക്ക് ജനതയാണ് ഈ ഭാഷ സംസാരിക്കുന്നവർ.
കിഴക്കൻ ടർക്കിക് അല്ലെങ്കിൽ ടർക്കിക് ഭാഷാകുടുംബത്തിലെ കാർലുക് (ക്വാർലഗ്) എന്ന ശാഖയിലാണ് ഈ ഭാഷ ഉൾപ്പെടുന്നത്. പേർഷ്യൻ, അറബിക്, റഷ്യൻ എന്നീ ഭാഷകളുടെ സ്വാധീനം ഈ ഭാഷയിലുണ്ടാ‌യിട്ടുണ്ട്.
പുറത്തേയ്ക്കുള്ള കണ്ണികൾ
വർഗ്ഗം:കസാഖ്സ്ഥാനിലെ ഭാഷകൾ വർഗ്ഗം:ഉസ്ബെക്കിസ്ഥാനിലെ ഭാഷകൾ വർഗ്ഗം:ഉസ്ബെക്ക് ഭാഷ വർഗ്ഗം:അഫ്ഗാനിസ്താനിലെ ഭാഷകൾ വർഗ്ഗം:കിർഗ്ഗിസ്ഥാനിലെ ഭാഷകൾ വർഗ്ഗം:റഷ്യയിലെ ഭാഷകൾ വർഗ്ഗം:താജിക്കിസ്ഥാനിലെ ഭാഷകൾ വർഗ്ഗം:തുർക്‌മെനിസ്ഥാനിലെ ഭാഷകൾ വർഗ്ഗം:ചൈനയിലെ ഭാഷകൾ വർഗ്ഗം:അറബി ലിപികൾ വർഗ്ഗം:ലത്തീൻ അക്ഷരമാല വർഗ്ഗം:അൾതായിക് ഭാഷകൾ
യൂണിറ്റ് വൃത്തം
വലത്ത്‌|ലഘുചിത്രം|186x186ബിന്ദു|യൂണിറ്റ് വൃത്തത്തിന്റെ ചിത്രീകരണം. t എന്നത് കോണളവാണ്‌ [[പ്രമാണം:2pi-unrolled.gif|ലഘുചിത്രം|260x260ബിന്ദു|ഒരു യൂണിറ്റ് വൃത്തത്തിന്റ വൃത്തപരിധിയെ 'തുറന്നെടുക്കുന്ന' അനിമേഷൻ. ഇതിന്റ വൃത്തപരിധി
2π
ആയിരിയ്ക്കും.]] ആരം ഒരു യൂണിറ്റ് ഉള്ള വൃത്തത്തെയാണ് ഗണിതത്തിൽ  യൂണിറ്റ് വൃത്തം എന്നു വിളിയ്ക്കുന്നത്. സാധാരണയായി യൂക്‌ളീഡിയൻ പ്രതലത്തിലെ (Euclidean Space) കാർത്തീയ നിർദ്ദേശാങ്കവ്യവസ്ഥയിൽ (Cartesian Coordinate System) ആധാരബിന്ദുവിനെ (0, 0) കേന്ദ്രമാക്കിയാണ് യൂണിറ്റ് വൃത്തം വരയ്ക്കുന്നത്. സാധാരണ ഇതിനെ
S1
എന്ന് അടയാളപ്പെടുത്താറുണ്ട്; ഉയർന്ന മാനത്തിലെ ഇതിന്റെ സാമാന്യവൽക്കരണം യൂണിറ്റ് ഗോളം എന്നാണ്.
(x, y)
എന്നത് ഈ വൃത്തത്തിന്റെ പരിധിയിലെ ഒരു ബിന്ദുവാണെങ്കിൽ, യഥാക്രമം
,
എന്നിവ 1 യൂണിറ്റ് കർണമുള്ള ഒരു മട്ടത്രികോണത്തിന്റെ പാദവും ലംബവുമാണ്. വൃത്തത്തിന്റെ കേന്ദ്രത്തിൽ നിന്നും ഈ ബിന്ദുവിലേയ്ക്ക് വരയ്ക്കുന്ന നേർ‌രേഖയാണ് കർണം. ഈ കർണവും വൃത്തത്തിന്റെ ആരവും ഒന്നുതന്നെയാണ്. അതിനാലാണ് കർണത്തിന് 1 യൂണിറ്റ് നീളം വന്നത്. ഇനി ഈ ത്രികോണത്തിൽ പൈതഗോറസ് സിദ്ധാന്തം പ്രയോഗിച്ചാൽ താഴെക്കാണുന്ന സൂത്രവാക്യം കിട്ടും: എല്ലാ x വിലകൾക്കും
ആയതുകൊണ്ടും, ആദ്യ പാദംശത്തിലെ (quadrant) ഓരോ ബിന്ദുവിന്റേയും പ്രതിഫലനം യൂണിറ്റ് വൃത്തത്തിൽ തന്നെ വരുന്നതുകൊണ്ടും യൂണിറ്റ് വൃത്തത്തിലെ എല്ലാ പാദംശത്തിലെ ബിന്ദുക്കൾക്കും ഈ സൂത്രവാക്യം സാധുവായിരിയ്ക്കും.
കാർത്തീയ നിർദ്ദേശാങ്കവ്യവസ്ഥയ്ക്കു പുറമെ മറ്റുള്ള നിർദ്ദേശാങ്കവ്യവസ്ഥകളിലും യൂണിറ്റ് വൃത്തം വരയ്ക്കാവുന്നതാണ്. എന്നാൽ ഇത്തരം വ്യവസ്ഥകളിൽ ദൂരത്തിന്റെ നിർവചനം വ്യത്യസ്തമായതുകൊണ്ടു അതിൽ വരച്ചാൽ പുറത്തുകാണുന്ന ആകൃതി വൃത്താകാരം ആകണമെന്നില്ല. ഉദാഹരണത്തിന് ടാക്സികാബ് നിർദ്ദേശാങ്കവ്യവസ്ഥയിൽ ഇതൊരു സമചതുരം ആയിരിയ്ക്കും.
സങ്കീർണപ്രതലത്തിലെ യൂണിറ്റ് വൃത്തം
ആധാരബിന്ദുവിൽ നിന്നും ഒരു യൂണിറ്റ് അകലെയുള്ള സങ്കീർണസംഖ്യകളുടെ ഗണമാണ് സങ്കീർണപ്രതലത്തിലെ യൂണിറ്റ് വൃത്തം. അതായത് താഴെക്കാണുന്ന സൂത്രവാക്യം അനുസരിയ്ക്കുന്ന എല്ലാ സങ്കീർണസംഖ്യകളുടെയും ഗണം. ഇതാണ് പ്രശസ്തമായ ഓയ്ലറുടെ സമവാക്യം. ഇതിനെ ചുരുക്കി |z| = 1 എന്നും എഴുതാം.
യൂണിറ്റ് വൃത്തവും ത്രികോണമിതി ഫലനങ്ങളും
ലഘുചിത്രം|യൂണിറ്റ് വൃത്തത്തിലെ സൈൻ ഫലനവും അതിന്റെ ആരേഖവും ത്രികോണമിതിയിലെ
എന്ന കോണിന്റെ കോസൈൻ, സൈൻ ഫലനങ്ങൾ താഴെക്കാണുന്ന രീതിയിൽ ഒരു യൂണിറ്റ് വൃത്തത്തിൽ നിർണയിക്കാം:
(x, y)
എന്നത് യൂണിറ്റ് വൃത്തത്തിലെ ഒരു ബിന്ദുവാണെന്നും ആധാരബിന്ദുവിൽ നിന്നും ഈ ബിന്ദുവിലേക്കുള്ള ഒരു നേർ‌രേഖ ധനാത്മക X നിർദ്ദേശാക്ഷവുമായി (positive X coordinate axis) കോൺ
θ
ഉണ്ടാക്കുന്നു എന്നും വിചാരിച്ചാൽ, വൃത്തത്തിന്റെ
x2 + y2 = 1
എന്ന സൂത്രവാക്യത്തിൽ നിന്നും താഴെക്കാണുന്ന ത്രികോണമിതി സമവാക്യം നേരിട്ട് കിട്ടും. ത്രികോണമിതി ഫലനങ്ങൾ പഠിച്ചു തുടങ്ങുന്ന അവസ്ഥയിൽ സൈൻ, കോസൈൻ വിലകൾ സാധാരണയായി ഒരു മട്ടത്രികോണത്തിനുള്ളിലെ അംശബന്ധങ്ങൾ എന്ന നിലയിലാണ് പഠിയ്ക്കുന്നത്. ഈ അവസ്ഥയിൽ വ്യത്യസ്ത കോണുകളുടെ സൈൻ, കോസൈൻ വിലകൾ പഠിയ്ക്കുന്നുണ്ടെങ്കിലും ഈ കോണുകളുടെ വില ഒരിയ്ക്കലും 90 ഡിഗ്രിയിൽ കൂടാറില്ല (മട്ടത്രികോണത്തിലെ ഏറ്റവും വലിയ കോണിന്റെ അളവ് 90 ഡിഗ്രി ആണ്). യൂണിറ്റ് വൃത്തത്തിനെ അടിസ്ഥാനപ്പെടുത്തിയുള്ള ഈ ഫലനങ്ങളുടെ നിർവചനം 90 ഡിഗ്രിയിൽ കൂടിയ കോണളവുകളിൽ സൈൻ, കോസൈൻ വിലകൾ എങ്ങനെ പെരുമാറുന്നു എന്നത് കണ്ടുപിടിയ്ക്കൽ എളുപ്പമാക്കുന്നു. മുകളിലെ ചിത്രത്തിൽ നിന്നും കോണളവ് 90 ഡിഗ്രിയിൽ അല്പം കൂടുതൽ ആകുമ്പോൾ പരിധിയിലെ ബിന്ദു രണ്ടാമത്തെ പാദാംശത്തിൽ ആണെന്ന് കാണാം. ഇനി അതിന്റെ സൈൻ, കോസൈൻ വിലകൾ കിട്ടാൻ ആ ബിന്ദുവിന്റെ x, y നിർദ്ദേശാങ്കങ്ങൾ എടുത്താൽ മാത്രം മതി. ഇതേ പാത പിന്തുടർന്ന് 360 ഡിഗ്രി വരെയുള്ള കോണളവുകളുടെ സൈൻ, കോസൈൻ വിലകൾ കണ്ടു പിടിയ്ക്കാവുന്നതാണ്. 360 ഡിഗ്രി ആകുമ്പോഴേയ്ക്കും വൃത്തം ഒരു വട്ടം പൂർത്തിയാക്കും. പിന്നീടുള്ള കോണളവുകൾ 0 മുതൽ ഉള്ള അളവുകളുടെ ആവർത്തനം മാത്രമാണെന്ന് ചിത്രത്തിൽ നിന്നും വ്യക്തമാണല്ലോ. 720 ഡിഗ്രി വരെ ഇത് തുടരുകയും അതിനുശേഷം ഇത് വീണ്ടും 0 മുതൽ ആവർത്തിയ്ക്കുകയും ചെയ്യുന്നു. അതുപോലെ തന്നെ ന്യൂന അളവുകളിലുള്ള കോണുകളുടെ സൈൻ, കോസൈൻ വിലകൾ കാണാൻ ഇതേ ചിത്രം തന്നെ ഉപയോഗിയ്ക്കാം. അന്യൂന കോണളവുകൾ അന്യൂന X അക്ഷത്തിൽ നിന്നും അപ്രദക്ഷിണദിശയിലാണ് കൂടുന്നത്. അന്യൂന X അക്ഷത്തിൽ നിന്നും പ്രദക്ഷിണദിശയിൽ കോണുകൾ അളന്നാൽ ന്യൂനകോണളവുകൾ കിട്ടുന്നു. ഈ കോണുകളെ സൂചിപ്പിയ്ക്കുന്നു ബിന്ദുക്കളും യൂണിറ്റ് വൃത്തത്തിൽ തന്നെ കിടക്കുന്നതു കൊണ്ട് അവയുടെ X, Y നിർദ്ദേശാങ്കങ്ങൾ എടുത്താൽ കോസൈൻ, സൈൻ വിലകൾ കിട്ടും.
കോസൈൻ, സൈൻ ഫലനങ്ങളുടെ ഈ വ്യാഖ്യാനത്തിൽ നിന്നും ഈ ഫലനങ്ങൾ ആവർത്തിത ഫലനങ്ങൾ ആണെന്നു കാണാം. കാരണം ഓരോ 360 ഡിഗ്രി കഴിയുമ്പോഴും (യൂണിറ്റ് വൃത്തത്തിൽ ഒരു വട്ടം ചുറ്റി വരുമ്പോഴും) കോസൈൻ, സൈൻ ഫലനങ്ങളുടെ വില വീണ്ടും പഴയതു പോലെ ആകുന്നുണ്ടല്ലോ. താഴെ കൊടുത്തിരിയ്ക്കുന്ന സൂത്രവാക്യം ഇക്കാര്യത്തെ കാണിയ്ക്കുന്നു. ഇവിടെ
k
എന്ന നമ്പർ വൃത്തത്തിനു ചുറ്റും എത്ര വട്ടം ഇതുവരെ കറങ്ങി എന്നു സൂചിപ്പിയ്ക്കുന്നു. ആദ്യ കറക്കത്തിന് ഇതു 0 ആയിരിയ്ക്കും. തുടർന്ന് ഓരോ കറക്കത്തിനനുസരിച് 1, 2, 3 ... എന്നിങ്ങനെ കൂടുന്നു.
അവലംബം
വർഗ്ഗം:വിശ്ലേഷകജ്യാമിതി വർഗ്ഗം:വൃത്തങ്ങൾ (ജ്യാമിതീയരൂപം)
സെർജിയോ ബുസ്കെറ്റ്സ്
സെർജിയോ ബുസ്കെറ്റ്സ് ബർഗോസ് (കറ്റാലൻ: [busˈkɛts], സ്പാനിഷ് ഉച്ചാരണം: [serxjo βuskets]; ജനനം 16 ജൂലൈ 1988) ഒരു  സ്പാനിഷ് പ്രൊഫഷണൽ ഫുട്ബോൾ കളിക്കാരനാണ്. അദ്ദേഹം എഫ്.സി. ബാഴ്സലോണ, സ്പെയിൻ ദേശീയ ടീം എന്നിവക്ക് വേണ്ടി ഡിഫൻസീവ് മിഡ്ഫീൽഡർ സ്ഥാനത്ത് കളിക്കുന്നു.
2008 ജൂലൈയിൽ ബാഴ്സലോണയുടെ ആദ്യ ടീമിൽ ഇടം നേടിയ അദ്ദേഹം ഒരു ചെറിയ കാലയളവിൽ പേരെടുത്തു. സീനിയർ ക്ലബ്ബ് അരങ്ങേറ്റം കഴിഞ്ഞ് ഒരു വർഷത്തിനു ശേഷം സ്പെയിനിന്റെ ദേശീയ ടീമിലും അരങ്ങേറി.
2010 ലെയും 2014 ലെയും ഫിഫ ലോകകപ്പ്, 2012, 2014 വർഷങ്ങളിലെ യൂറോ കപ്പ് ടൂർണമെന്റിൽ സ്പാനിഷ് ദേശീയ ടീമിനെ അദ്ദേഹം പ്രതിനിധീകരിച്ചു. 2010 ലെ ലോകകപ്പിലും 2012 ലെ യൂറോ കപ്പിലും ജേതാക്കളാകാൻ അദ്ദേഹം നിർണായക പങ്കു വഹിച്ചു.
അന്താരാഷ്ട്ര ഗോളുകൾ
(Spain score listed first, score column indicates score after each Busquets goal)
ബാഹ്യ കണ്ണികൾ
വർഗ്ഗം:1988-ൽ ജനിച്ചവർ വർഗ്ഗം:2010 ഫിഫ ലോകകപ്പിലെ കളിക്കാർ വർഗ്ഗം:2014 ഫിഫ ലോകകപ്പിലെ കളിക്കാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:സ്പാനിഷ് ഫുട്ബോൾ കളിക്കാർ
പവൽ റൈബ്നിക്കോവ്
ഒരു റഷ്യൻ നരവംശശാസ്ത്രജ്ഞനും ഫോക്ലോറിസ്റ്റും സാഹിത്യ ചരിത്രകാരനുമായിരുന്നു പവൽ നിക്കോളയേവിച്ച് റൈബ്നിക്കോവ് (പാവൽ നിക്കോളാവിച് റിബ്നിക്കോവ്, 6 ഡിസംബർ 1831, മോസ്കോ, റഷ്യൻ സാമ്രാജ്യം, - 29 നവംബർ 1885, കാലിസ്, പോളണ്ട്, പിന്നീട് റഷ്യൻ സാമ്രാജ്യത്തിന്റെ ഭാഗം) നോർത്ത്-യൂറോപ്യൻ റഷ്യയിലെ ഒലോനെറ്റ്സ്, അർഖാൻഗെൽസ്ക് പ്രദേശങ്ങളിലെ ബൈലിനയുടെ അജ്ഞാത സംസ്കാരവും കാലഘട്ട കവിതയുടെയും മുമ്പ് അറിയപ്പെടാത്ത സംസ്കാരം കണ്ടെത്തിയതിന്റെ ബഹുമതിയും അദ്ദേഹത്തിനുണ്ട്. തന്റെ ജീവിതത്തിന്റെ രണ്ടാം പകുതി അദ്ദേഹം കാലിസിൽ ചെലവഴിച്ചു. അവിടെ അദ്ദേഹം കലിസ് ഗുബർനിയയുടെ വൈസ് ഗവർണറായിരുന്നു. കൂടാതെ പ്രാദേശിക ശാസ്ത്രത്തിന്റെയും സംസ്കാരത്തിന്റെയും വികസനത്തിന് അദ്ദേഹം സംഭാവന നൽകി.
ജീവചരിത്രം
പവൽ നിക്കോളയേവിച്ച് റിബ്നിക്കോവ് മോസ്കോയിൽ സ്റ്റാറൂബ്രിയാഡ്സി വ്യാപാരികളുടെ കുടുംബത്തിലാണ് ജനിച്ചത്. 1850-ൽ മൂന്നാമത് മോസ്കോ ജിംനേഷ്യത്തിൽ നിന്ന് വെള്ളി മെഡലോടെ ബിരുദം നേടിയ ശേഷം മോസ്കോ സർവകലാശാലയുടെ ഹിസ്റ്ററി ആൻഡ് ഫിലോളജി ഫാക്കൽറ്റിയിൽ ചേർന്നു. ആ സമയത്താണ് അദ്ദേഹം മോസ്കോ സ്ലാവോഫിൽസിന്റെ സർക്കിളുമായി രത്യേകിച്ച് അലക്സി ഖോംയാക്കോവ്, കോൺസ്റ്റാന്റിൻ അക്സകോവ് എന്നിവരുമായി അടുത്തത്.
അസുസ (കാലിഫോർണിയ)
അസുസ, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് ലോസ് ഏഞ്ചൽസ് കൗണ്ടി യിലെ സാൻ ഗബ്രിയൽ മലനിരകളുടെ അടിവാരത്തിൽ സ്ഥിതിചെയ്യുന്ന ഒരു നഗരമാണ്. ഈ നഗരത്തിലെ ജനസംഖ്യ 2000 ലെ സെൻസസിലെ 44,712 ൽ നിന്ന് 2010 ലെ സെൻസസിൽ 46,361 ആയി ഉയർന്നിരുന്നു. അസൂസ, ചരിത്രപ്രാധാന്യമുള്ള പാതയായ റൂട്ട് 66 നു സമീപസ്ഥമായി ഫൂട്ട്ഹിൽ ബോൾവാർഡ്, അലോസ്റ്റ അവന്യൂ എന്നീ പാതകൾക്കു സമീപത്തുകൂടി നഗരത്തെ കടന്നുപോകുന്നു.
പത്തൊൻപതാം നൂറ്റാണ്ടിലെ മെക്സിക്കൻ ആൾട്ടാ കാലിഫോർണിയ കാലഘട്ടത്തിൽ സാൻ ഗബ്രിയൽ താഴ്‍വര, സാൻ ഗബ്രിയൽ നദി എന്നിവയെ സൂചിപ്പിക്കാനാണ് ഈ പേര് ആദ്യം ഉപയോഗിച്ചിരുന്നത്. ടോങ്ക്വ സ്ഥലനാമമായ Asuksagna യിൽനിന്നാണ് ഇത് രൂപപ്പെട്ടിട്ടുള്ളത്. പൊ.യു. 55 CE മുതൽ ഈ പ്രദേശം ടോങ്ക്വ ജനങ്ങളുടെ (ഗബ്രിയേലെനോ ഇന്ത്യൻസ്) മാതൃഭൂമിയുടെ ഭാഗമായിരുന്നു.
അസൂസയിലെ ആദ്യത്തെ മെക്സിക്കൻ കുടിയേറ്റ കേന്ദ്രം 1841 ൽ റാൻചോ എൽ സൂസ എന്ന സ്ഥലത്ത് ആയിരുന്നു. അൾട്ടാ കാലിഫോർണിയ ഗവർണർ ജുവാൻ ബൗട്ടിസ്റ്റ അൽവാറഡോയിൽ നിന്നും ലൂയിസ് അരിനാസിനു ലഭിച്ച മെക്സിക്കൻ ഗ്രാൻറ് ഗ്രാൻറ് ആയിരുന്നു ഇത്. 1844 ൽ, അരിനാസ് റാഞ്ചോ ഭൂമി ബ്രിട്ടീഷ് കുടിയേറ്റക്കാരനും ലോസ് ഏഞ്ജലസിലെ പ്യുബ്ലോയിലെ ധനികനായ വ്യാപാരിയുമായിരുന്ന ഹെൻറി ഡാൾട്ടൺ എന്നയാളിന് 7,000 ഡോളറിനു വിൽപ്പന നടത്തി. അദ്ദേഹം അതിന് റാഞ്ചോ അസൂസ ഡി ഡാൾടൺ എന്നു പുനർനാമകരണം ചെയ്യുകയും ഒരു വീഞ്ഞ് ഫാക്ടറി, വാറ്റുകേന്ദ്രം, വിനാഗിരി ശാല, മാംസം ഉണക്കാനുള്ള പുകപ്പുര, ധാന്യം പൊടിക്കുന്ന മില്ല് തുടങ്ങിയവ സ്ഥാപിച്ചു. ഇതോടൊപ്പം ഒരു മുന്തിരിത്തോട്ടവും നട്ടുപിടിപ്പിച്ചു. അസുസയിലെ സിക്സ്ത് സ്ട്രീറ്റ്, സെറിറ്റോസ് അവന്യൂ എന്നിവയ്ക്കു സമീപമുളള ഡോൾട്ടൺ ഹിൽ എന്ന സ്ഥലത്ത് ഡാൽട്ടൻ ഒരു ഭവനം നിർമ്മിച്ചിരുന്നു. സമീപസ്ഥമായ റാഞ്ചോ സാൻ ഫ്രാൻസിസ്ക്വിറ്റോ, റാഞ്ചോ സാന്ത അനിറ്റ എന്നീ ഭൂസ്വത്തുക്കളുടേയും ഉടമസ്ഥത ഡാൽട്ടണിലായിരുന്നു. അവസാനമായി, ഇന്നത്തെ സാൻ ഡിമാസ് മുതൽ പസാഡിനയുടെ കിഴക്കേ മൂലവരെ തുടർച്ചയായ ഒരു പ്രദേശവുംകൂടി ഡാൽട്ടൻറെ ഉടമസ്ഥതയിലുണ്ടായിരുന്നു.
സാൻ ഗബ്രിയേൽ നദി യുടെ പടിഞ്ഞാറുവശത്തായി അസൂസയുടെ ഒരു ഭാഗം രഞ്ചോ സമീപത്തുള്ള അസൂസ ഡി ഡ്വാർട്ടെയുടെ ഉള്ളിലായിട്ടാണ് സ്ഥിതിചെയ്തിരുന്നത്. മെക്സിക്കൻ-അമേരിക്കൻ യുദ്ധത്തിനുശേഷം അമേരിക്കൻ ഐക്യനാടുകൾക്ക് കാലിഫോർണിയ വിട്ടുകൊടുത്തതോടെ ഗ്വാർഡലുപ് ഹിഡാൽഗോ കരാറനുസരിച്ച് പഴയ ലാൻറ് ഗ്രാൻറുകളും മാനിക്കേണ്ടതുണ്ടായിരുന്നു.
1851 ലെ ലാൻഡ് ആക്ട് അനുസരിച്ച്, റാഞ്ചോ സാൻ ഫ്രാൻസിസ്ക്വിറ്റോയുടെ മേലുള്ള അവകാശ വാദം 1852 ൽ പബ്ലിക് ലാൻഡ് കമ്മീഷനിൽ ഫയൽ ചെയ്യുകയം 1853 ൽ കമ്മീഷൻ ഇത് സ്ഥിരീകരിക്കുകയും ചെയ്തെങ്കിലും 1855 ൽ ലാൻറ് ഗ്രാൻറിൻറെ സമയത്ത് ഡാൽട്ടൺ ഒരു മെക്സിക്കൻ പൌരനല്ലായിരുന്നു എന്നതിൻറെ അടിസ്ഥാനത്തിൽ യു.എസ് ജില്ലാ കോടതി ഇതു നിരസിച്ചു. യു.എസ്. സുപ്രീം കോടതി   ഈ വിധി തിരുത്തുകയും 1867 ൽ ലാൻറ് ഗ്രാൻറ് ഹെൻറി ഡാൾട്ടന് കുത്തകാവകാശമായി തിരിച്ചു നൽകുകയും ചെയ്തു.
1870 ൽ യു.എസ്. സെൻസസ് ഈ പ്രദേശം അസൂസ - എൽ മോണ്ടെ ടൗൺഷിപ്പായി രേഖപ്പെടുത്തുകയും പിന്നീട് 1880 ൽ യു.എസ്. സെൻസസ് ഈ പ്രദേശം സാൻ ജോസി, അസൂസ ടൌൺഷിപ്പായി രേഖപ്പെടുത്തുകയും ചെയ്തു. മിക്ക സെൻസസ് പേജുകളിലും സാൻ ജോസി എന്ന പേര് മറികടക്കാനുള്ള ചില തിരുത്തലുകൾ ഉണ്ടായിരുന്നുവെങ്കിലും ഇതു  കൃത്യമായല്ലാതെ അവിടെയുമിവിടെയുമായി ചെയ്യപ്പെടുകയും  ഇതിനാൽത്തന്നെ നിരവധി പിശകുകൾ ഓൺലൈൻ സെൻസസിൽ അവശേഷിക്കുകയും ചെയ്തു. 24 വർഷത്തെ നിയമ വ്യവഹാരങ്ങൾക്കു ഫണ്ട് നൽകാനായി ഡാൽട്ടൻ, ലാസ്‍ ആഞ്ചലസ് ബാങ്കറായ ജോനാഥൻ എസ്. സ്ലോസനിൽനിന്ന് പണം കടം വാങ്ങുകയും 1880 ൽ ഭൂമിയുടെ മേലുള്ള അവകാശം ജോനാതന് ഒപ്പിട്ടുകൊടുക്കുകയും ചെയ്തു. സ്ലോസൻ 1887 ൽ നഗരത്തിന് പദ്ധതി തയ്യാറാക്കുകയും 1898 ൽ ഈ നഗരം ഔദ്യോഗികമായി സംയോജിപ്പിക്കപ്പെടുകയുംചെയ്തു. പിന്നീട് സാന്ത ഫെ റെയിൽറോഡിനു വിൽക്കപ്പെട്ട ലോസ് ആഞ്ചലസ്, സാൻ ഗബ്രിയൽ വാലി റെയിൽറോഡ് 1887 ജനുവരിയിൽ പൂർത്തിയാക്കപ്പെട്ടതോടെ വീടുകളും നിക്ഷേപ അവസരങ്ങളും തേടിയെത്തിയ പുതിയ ആളുകളെ ഈ പ്രദേശത്തേയക്ക് ആകർഷിക്കുകയും ചെയ്തു.
അവലംബം
വർഗ്ഗം:കാലിഫോർണിയയിലെ നഗരങ്ങൾ
നവോമിച്ചി മാറ്റ്സുമോട്ടോ
നവോമിച്ചി മാറ്റ്സുമോട്ടോ (Naomichi Matsumoto (松本 直通) സോട്ടോസ് സിൻഡ്രോം (2002), മാർഫാൻ സിൻഡ്രോം ടൈപ്പ് II (2004), ഒഹ്തഹാര സിൻഡ്രോം (2008), വെസ്റ്റ് സിൻഡ്രോം (2010), കൈകാലുകളിലെ അപാകതകളുള്ള മൈക്രോഫ്താൽമിയ (2011), ഓട്ടോസോമൽ-റിസീസീവ് സെറിബെല്ലാർ അറ്റാക്സിയസ് (2011), സെറിബെല്ലാർ അട്രോഫിയും ഹൈപ്പോപ്ലാസിയയും ഉള്ള ഹൈപ്പോമൈലൈനേഷൻ (2011), പോറൻസ്‌ഫാലി (2012), കോഫിൻ-സിരിസ് സിൻഡ്രോം (2012). എന്നിവയുൾപ്പെടെ മനുഷ്യ രോഗങ്ങൾക്ക് കാരണമാകുന്ന നിരവധി ജീനുകൾ കണ്ടെത്തിയ ഒരു ജാപ്പനീസ് ഫിസിഷ്യനും ജനിതകശാസ്ത്രജ്ഞനുമാണ്.
മാറ്റ്‌സുമോട്ടോ മുതൽ ജേണൽ ഓഫ് ഹ്യൂമൻ ജനറ്റിക്‌സിന്റെ സയന്റിഫിക് ജേണലിന്റെ എഡിറ്റർ-ഇൻ-ചീഫ് ആണ്.
ജീവചരിത്രം
ജപ്പാനിലെ സാഗ പ്രിഫെക്ചറിൽ ജനിച്ച മാറ്റ്‌സുമോട്ടോ, 1986-ൽ ക്യുഷു യൂണിവേഴ്സിറ്റി സ്കൂൾ ഓഫ് മെഡിസിനിൽ നിന്ന് എംഡി പൂർത്തിയാക്കി. ക്യുഷു യൂണിവേഴ്‌സിറ്റി ഹോസ്പിറ്റലിൽ ഒബ്‌സ്റ്റട്രിക്‌സ് ആൻഡ് ഗൈനക്കോളജിയിൽ റെസിഡൻസിക്ക് ശേഷം, അദ്ദേഹം വർഷങ്ങളോളം പ്രസവചികിത്സകനായും ഗൈനക്കോളജിസ്റ്റായും ജോലി ചെയ്തു. മെഡിക്കൽ ജനിതകശാസ്ത്രത്തിൽ ഉന്നതപഠനം നടത്താൻ ആഗ്രഹിച്ച അദ്ദേഹം, കബുകി സിൻഡ്രോം കണ്ടെത്തിയ നോറിയോ നിക്കാവയുടെ കീഴിൽ ബിരുദ വിദ്യാർത്ഥിയായി പഠിക്കാൻ നാഗസാക്കി സർവകലാശാലയിൽ പോയി. ചിക്കാഗോ യൂണിവേഴ്സിറ്റിയിൽ പോസ്റ്റ്ഡോക്ടറൽ ഫെല്ലോ ആകുന്നതിന് മുമ്പ്, അതേ സ്ഥാപനത്തിൽ നിന്ന് 1997-ൽ ജനിതകശാസ്ത്രത്തിൽ ഡോക്ടറേറ്റ് നേടി. 2003-ൽ യോക്കോഹാമ സിറ്റി യൂണിവേഴ്സിറ്റി സ്കൂൾ ഓഫ് മെഡിസിനിൽ ഹ്യൂമൻ ജനിതകശാസ്ത്ര വിഭാഗത്തിന്റെ പ്രൊഫസറും ചെയർപെഴ്സണുമായി നിയമിതനായി.
റഫറൻസുകൾ
വർഗ്ഗം:1961-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ജാപ്പനീസ് ശാസ്ത്രജ്ഞർ വർഗ്ഗം:Articles containing Japanese-language text
ഷിറാസ്
ഷിറാസ് ഇറാനിലെ ഏറ്റവും ജനസംഖ്യയുള്ള അഞ്ചാമത്തെ നഗരവും അതിലെ ഫാർസ് പ്രവിശ്യയുടെ തലസ്ഥാനവുമാണ്. ചരിത്രപരമായി പാർസ് (پارس, Pārs) എന്നും പേർസിസ് എന്നും ഈ നഗരം അറിയപ്പെടുന്നു. 2016 ലെ ദേശീയ കനേഷുമാരി പ്രകാരം, 1,565,572 ആളുകളുണ്ടായിരുന്ന ഈ നഗരത്തിൻറെ ബിൽറ്റ്-അപ്പ് ഏരിയയിലും സദ്രയിലുമായി ഏകദേശം 1,800,000 നിവാസികൾ അധിവസിക്കുന്നു. 2021 ലെ ഒരു സെൻസസ് നഗരത്തിലെ ജനസംഖ്യ 1,995,500 ആളുകളായി വർദ്ധിച്ചതായി കാണിക്കുന്നു. തെക്കുപടിഞ്ഞാറൻ ഇറാനിൽ റുഡ്ഖാനെ ഖോഷ്ക് (ലിറ്റ്. 'വരണ്ട നദി') എന്ന സീസണൽ നദിക്കരയിലാണ് നഗരം സ്ഥിതി ചെയ്യുന്നത്. മിതമായ കാലാവസ്ഥയുള്ള ഈ നഗരം ആയിരത്തിലധികം വർഷങ്ങളായി ഒരു പ്രാദേശിക വ്യാപാര കേന്ദ്രമാണ്. പുരാതന ഇറാനിലെ ഏറ്റവും പഴയ നഗരങ്ങളിലൊന്നാണ് ഷിറാസ്.
ടിറാസിഷ് എന്നൊരു നഗരത്തെക്കുറിച്ചുള്ള ആദ്യകാല പരാമർശം 2000 ബിസിഇ മുതലുള്ള എലാമൈറ്റ് കളിമൺ ഫലകങ്ങളിലാണുള്ളത്. 693 CE-ൽ അറബ് ഉമയ്യദ് ഖിലാഫത്ത് പുനഃസ്ഥാപിക്കുകയോ അല്ലെങ്കിൽ സ്ഥാപിക്കുകയോ ചെയ്ത ആധുനിക നഗരം യഥാക്രമം 9-ഉം 10-11-ഉം നൂറ്റാണ്ടുകളിൽ യഥാക്രമം ഇറാനിയൻ സഫാരിദ്, ബുയിദ് രാജവംശങ്ങൾക്ക് കീഴിൽ ഒരു പ്രമുഖ നദകമായി വളർന്നു. പതിമൂന്നാം നൂറ്റാണ്ടിൽ, ഷിറാസ് നഗരത്തിലെ ഭരണാധികാരിയുടെ പ്രോത്സാഹനവും നിരവധി പേർഷ്യൻ പണ്ഡിതന്മാരുടെയും കലാകാരന്മാരുടെയും സാന്നിധ്യവും കാരണം കലകളുടെയും അക്ഷരങ്ങളുടെയും ഒരു പ്രമുഖ കേന്ദ്രമായി ഇത് മാറി. 1750 മുതൽ 1800 വരെ സാൻഡ് രാജവംശത്തിന്റെ കാലത്ത് ഇത് ഇറാന്റെ തലസ്ഥാനമായിരുന്നു. ഇറാനിലെ പ്രശസ്തരായ രണ്ട് കവികളായ ഹഫീസും സാദിയും ഷിറാസിൽ നിന്നുള്ളവരാണ്, അവരുടെ ശവകുടീരങ്ങൾ നിലവിലെ നഗരാതിർത്തിയുടെ വടക്ക് വശത്താണുള്ളത്.
ഇറാനിലെ പ്രമുഖ ടൂറിസ്റ്റ് നഗരങ്ങളിലൊന്നായ ഷിറാസ്, കവികളുടെയും സാഹിത്യത്തിന്റെയും പൂക്കളുടെയും നഗരം എന്നും അറിയപ്പെടുന്നു. ഇറാം ഉദ്യാനം പോലെ നഗരത്തിലുടനീളം കാണാൻ കഴിയുന്ന നിരവധി പൂന്തോട്ടങ്ങളും ഫലവൃക്ഷങ്ങളും ഉള്ളതിനാൽ നിരവധി ഇറാനികൾ ഇത് പൂന്തോട്ടങ്ങളുടെ നഗരമായി കണക്കാക്കുന്നു. ലോകത്തിലെ തന്നെ പ്രശസ്തമായ ഒരു വിനോദസഞ്ചാര കേന്ദ്രം കൂടിയാണ് ഷിറാസ് നഗരം. എല്ലാ വർഷവും ലോകമെമ്പാടുമുള്ള നിരവധി വിനോദസഞ്ചാരികൾ ഷിറാസ് നഗരം സന്ദർശിക്കുന്നു. ഷിറാസിൽ ചരിത്രപരമായി ഒരു പ്രധാന ജൂത, ക്രിസ്ത്യൻ സമൂഹങ്ങൾ ഉണ്ടായിരുന്നു. ഷിറാസിന്റെ കരകൗശല വസ്തുക്കളിൽ ത്രികോണാകൃതിയിലുള്ള മൊസൈക്ക് വർക്കുകളും വെള്ളി പാത്രങ്ങൾ; പൈൽ പരവതാനി നെയ്ത്ത്, ഗ്രാമങ്ങളിലും ഗോത്രങ്ങളിലും ഗിലിം എന്നും ജാജിം എന്നും വിളിക്കപ്പെടുന്ന കിലിം നെയ്ത്ത് എന്നിവ ഉൾപ്പെടുന്നു. നഗരത്തിലെ പ്രബലമായ വ്യവസായങ്ങളിൽ സിമന്റ്, പഞ്ചസാര, വളങ്ങൾ, തുണി ഉൽപന്നങ്ങൾ, മര ഉൽപന്നങ്ങൾ, ലോഹപ്പണികൾ, റഗ്ഗുകൾ എന്നിവ ഉൾപ്പെടുന്നു. ഒരു പ്രധാന എണ്ണ ശുദ്ധീകരണശാല സ്ഥിതിചെയ്യുന്ന ഷിറാസിൽ ഇറാന്റെ ഇലക്ട്രോണിക് വ്യവസായങ്ങൾ പ്രധാനമായും കേന്ദ്രീകരിച്ചിരുക്കുന്നതോടൊപ്പം ഇറാന്റെ ഇലക്ട്രോണിക് നിക്ഷേപത്തിന്റെ 53 ശതമാനവും ഈ നഗരത്തിൽ കേന്ദ്രീകരിച്ചിരിക്കുന്നു. ഇറാന്റെ ആദ്യത്തെ സോളാർ പവർ പ്ലാന്റ് ഈ നഗരത്തിലാണ്. അടുത്തിടെ, ഷിറാസിന്റെ ആദ്യത്തെ കാറ്റാടി യന്ത്രം നഗരത്തിനടുത്തുള്ള ബാബകുഹി പർവതത്തിന് മുകളിൽ സ്ഥാപിക്കപ്പെട്ടു.
പദോൽപ്പത്തി
1970 ജൂണിൽ നഗരത്തിന്റെ തെക്ക് പടിഞ്ഞാറൻ കോണിലുള്ള ഒരു ഇഷ്ടിക ഫാക്ടറിക്ക് വേണ്ടി ഒരു ചൂളയുണ്ടാക്കാൻ കുഴിക്കുന്നതിനിടെ കണ്ടെത്തിയ, 2000 ബിസിഇ മുതലുള്ള എലാമൈറ്റ് കളിമൺ ഫലകങ്ങളിലാണ് നഗരത്തെക്കുറിച്ചുള്ള ആദ്യ പരാമർശം അടങ്ങിയിരിക്കുന്നത്. പുരാതന എലാമൈറ്റ് ഭാഷയിൽ എഴുതിയിരിക്കുന്ന കളിമൺ ഫലകങ്ങളിൽ ടിറാസിസ് എന്നു പേരുള്ള ഒരു നഗരത്തെക്കുറിച്ച് എഴുതിയിരിക്കുന്നു. സ്വരസൂചകമായി, ഇത് /tiračis/ അല്ലെങ്കിൽ /ćiračis/ എന്ന് വ്യാഖ്യാനിക്കപ്പെടുന്നു. ഈ പേര് പഴയ പേർഷ്യനിൽ /širājiš/; എന്നും പതിവ് ശബ്ദമാറ്റത്തിലൂടെ ആധുനിക പേർഷ്യൻ നാമമായ ഷിറാസ് എന്നതിലേയ്ക്കും വരുന്നു. നഗരത്തിന്റെ കിഴക്ക് രണ്ടാം നൂറ്റാണ്ടിലെ സസാനിഡ് അവശിഷ്ടങ്ങളിൽ നിന്ന് കണ്ടെത്തിയ കളിമൺ മുദ്രകളിലും ഷിറാസ് എന്ന പേര് കാണപ്പെടുന്നു. ചില പ്രാദേശിക എഴുത്തുകാരുടെ അഭിപ്രായത്തിൽ, ഫിർദൗസിയുടെ ഷാഹ്‌നാമ പ്രകാരം ലോകത്തിലെ മൂന്നാമത്തെ ഷാ (രാജാവ്) തഹ്‌മുറസിന്റെ മകനിൽ നിന്നാണ് ഷിറാസ് എന്ന പേര് ഉരുത്തിരിഞ്ഞതെന്നാണ്.
ഭൂമിശാസ്ത്രം
ഇറാന്റെ തെക്ക് ഭാഗത്തും ഫാർസ് പ്രവിശ്യയുടെ വടക്കുപടിഞ്ഞാറുമായാണ് ഷിറാസ് നഗരം സ്ഥിതി ചെയ്യുന്നത്. സമുദ്രനിരപ്പിൽ നിന്ന് ഏകദേശം 1,500 മീറ്റർ (4,900 അടി) ഉയരത്തിൽ സാഗ്രോസ് മലനിരകളുടെ താഴ്വരയിലെ ഒരു ഹരിത സമതലത്തിലാണ് ഇത് നിർമ്മിച്ചിരിക്കുന്നത്. ടെഹ്‌റാനിൽ നിന്ന് 800 കിലോമീറ്റർ (500 മൈൽ) തെക്ക് മാറിയാണ് ഷിറാസ് നഗരം സ്ഥിതിചെയ്യുന്നത്.
അവലംബം
വർഗ്ഗം:ഇറാനിലെ നഗരങ്ങൾ
ആരോഗ്യത്തിലെ ലിംഗ അസമത്വം
ആരോഗ്യ അസമത്വത്തിന്റെ നിർവചനം
ആരോഗ്യ സേവനങ്ങൾ കിട്ടുന്നതിൽ വിവിധ വിഭാഗം ആളുകളിൽ നിലനിൽക്കുന്ന ഒഴിവാക്കാവുന്നതും അനാവശ്യവും അന്യായവും നീതിയുക്തമല്ലാത്തതുമായ വ്യത്യാസം എന്നാണ് ലോകാരോഗ്യസംഘടന ആരോഗ്യ അസമത്വത്തെ നിർവചിക്കുന്നത്. ആരോഗ്യ അസമത്വം നിലനിൽക്കുന്നതുകൊണ്ട് തന്നെ ലോകത്തിന്റെ പലഭാഗങ്ങളിലും ആരോഗ്യകാര്യത്തിൽ നീതിയുക്തമായ അവസ്ഥ നിലനിൽക്കുന്നില്ല. ഓരോ വ്യക്തിക്കും ആരോഗ്യത്തിന്റെ കാര്യത്തിൽ പരമാവധി സാദ്ധ്യമായ സൗഖ്യത്തിലേക്ക് എത്താൻ കഴിയുമാറ് തടസ്സങ്ങളില്ലാതിരിക്കുക എന്നതാണ് ആരോഗ്യസമത്വം എന്നതുകൊണ്ട് ഉദ്ദേശിക്കുന്നത്. സാമൂഹ്യ സാമ്പത്തിക അധികാരശ്രേണിയിൽ വിവിധ തലങ്ങളിൽ നിൽക്കുന്ന ആളുകൾ തമ്മിൽ ആരോഗ്യ നിലയിലുള്ള വ്യത്യാസങ്ങളാണ് ആരോഗ്യ അസമത്വം എന്നതുകൊണ്ട് വിവക്ഷിക്കുന്നത്.
സ്ത്രീകൾക്കും ട്രാൻസ് ജെൻഡറുകൾക്കും എതിരായ വിവേചനം
വിവേചനം നിലനിൽക്കുന്ന സ്ഥലങ്ങളിൽ പലയിടത്തും സാംസ്കാരിക കീഴ് വഴക്കങ്ങളും നിയമവിധികളും സ്ത്രീകൾക്കും ട്രാൻസ് ജെൻഡറുകൾക്കും എതിരായ അടിച്ചമർത്തലും അരികുവൽക്കരണവും ശാശ്വതവൽക്കരിക്കുന്നുണ്ട്. ഈ അസമത്വത്തിന്റെ ഫലമായി സ്ത്രീകളും ട്രാൻസ് ജെൻഡറുകളും എളുപ്പത്തിൽ രോഗങ്ങൾക്കടിപ്പെടാവുന്ന നിലയിലേക്ക് പോവുക മാത്രമല്ല, ചികിത്സാസംവിധാനങ്ങളെ സമീപിക്കാനുള്ള കഴിവും നിയന്ത്രണവും പുരുഷന്മാരേക്കാൾ കുറയുന്ന അവസ്ഥ സംജാതമാകുന്നു. ഉദാഹരണത്തിന് പുരുഷമേധാവിത്വം നിലനിൽക്കുന്ന സമൂഹങ്ങളിൽ സ്ത്രീകൾക്കും ലൈംഗിക ന്യൂനപക്ഷങ്ങൾക്കും തൃതീയ തലത്തിലുള്ള വിദ്യാഭ്യാസവും തൊഴിലെടുക്കാനുള്ള അനുമതിയും ലിംഗവിവേചനത്തിന്റെ ഫലമായി നിഷേധിക്കപ്പെടുന്നു. തത്ഫലമായി സ്ത്രീകൾക്കും ട്രാൻസ് ജെൻഡറുകളും ജനനസമയത്തുള്ള പ്രതീക്ഷിതായുസ്സും, പോഷണപരമായ സുസ്ഥിതിയും, പകർച്ചവ്യാധികൾക്കെതിരെയുള്ള പ്രതിരോധശേഷിയും, ജീവിതശൈലീ രോഗങ്ങളെ ചെറുക്കുന്നതിനുള്ള ശേഷിയും പുരുഷന്മാരേക്കാൾ പൊതുവിൽ കുറവാണ്.
പുരുഷന്മാർക്കുള്ള പ്രതികൂല സാഹചര്യങ്ങൾ
ആഗോളതലത്തിൽ ഭൂരിഭാഗം ആരോഗ്യ അസമത്വങ്ങളും സ്ത്രീകൾക്കെതിരായതാണെങ്കിലും പുരുഷന്മാർക്കെതിരായി വരുന്ന ചില സാഹചര്യങ്ങളും ഉണ്ട്. ഇത്തരം ഒരു സാഹചര്യമാണ് പുരുഷന്മാർ പ്രത്യക്ഷത്തിൽ ഇരയാക്കപ്പെടുന്ന സായുധ സംഘട്ടനങ്ങൾ. പതിമൂന്ന് രാജ്യങ്ങളിലെ 1955 മുതൽ 2002 വരെയുള്ള സംഘർഷാവസ്ഥകളെ അടിസ്ഥാനമാക്കിയുള്ള പഠനത്തിൽ യുദ്ധത്തിൽ മരണപ്പെടുന്നത് 81% പുരുഷന്മാരാണെന്ന് കണ്ടെത്തിയിട്ടുണ്ട്. സായുധ സംഘർഷം അല്ലാതെ തന്നെ മയക്കുമരുന്ന് കടത്തുകാരുടെ നിയന്ത്രണത്തിലുള്ള പ്രദേശങ്ങൾ പോലെ ഉയർന്ന തോതിൽ അക്രമ സംഭവങ്ങൾ ഉള്ള മേഖലകളിലും പുരുഷന്മാരുടെ മരണനിരക്ക് കൂടുതലാണ്. പൗരുഷത്തെ അക്രമാസക്തവും ഏറ്റുമുട്ടുന്നതിൽ ഔത്സുക്യമുള്ളതുമായ പെരുമാറ്റ രീതികളുമായി ബന്ധിപ്പിക്കുന്ന  സാമൂഹ്യ വിശ്വാസങ്ങളിൽ നിന്നാണ് ഇത് ഉണ്ടാകുന്നത്. സാമ്പത്തിക സാഹചര്യങ്ങളിൽ പെട്ടെന്ന് അടിമുടി മാറ്റം വരുന്നതും ചില സബ്സിഡികളും ഭക്ഷണസൗജന്യങ്ങളും ഉൾപ്പെടെയുള്ള സാമൂഹ്യ സുരക്ഷാ വല ഇല്ലാതാകുന്നതും പുരുഷന്മാരിലെ ഉയർന്ന മദ്യാസക്തിക്കും മാനസിക സമ്മർദ്ദത്തിനും കാരണമാകുന്നു. ഇത് ഉയർന്ന മരണനിരക്കിനും കാരണമാകുന്നു. ഇത്തരം സാഹചര്യങ്ങളിൽ കണക്കാക്കുന്ന കുടുംബത്തെ സംരക്ഷിക്കുക എന്ന, പുരുഷന്റെ ചുമതലയായി പുരുഷമേധാവിത്ത സമൂഹങ്ങൾ കണക്കാക്കുന്ന കാര്യം നിർവഹിക്കാൻ പ്രയാസപ്പെടേണ്ടി വരുന്നു. പൗരുഷത്തിന്റെ അന്തസ്സത്ത എന്നു കരുതപ്പെടുന്ന ഈ ചുമതലയിൽ പരാജയപ്പെടുന്നതാണ് മാനസിക സംഘർഷങ്ങളിലേക്കും മദ്യാസക്തിയിലേക്കും നയിക്കുന്നത്. ജലദോഷം ബാധിച്ച രോഗികളുടെ പുനരവലോകനത്തിൽ, പുരുഷന്മാരുടെ രോഗവിവരങ്ങളെ ഡോക്ടർമാർ കുറച്ചു കാണുകയും സ്ത്രീകളുടെ രോഗാവസ്ഥകളെ പുരുഷന്മാരുടേതിനേക്കാൾ ഗൗരവമായി കാണുകയും ചെയ്യുന്നു എന്നു കണ്ടെത്തിയിട്ടുണ്ട്. വിശ്വസനീയമായ രേഖകൾ ലഭ്യമായിട്ടുള്ള എല്ലാ രാജ്യങ്ങളിലും, എല്ലാ പ്രായ വിഭാഗങ്ങളിലും സ്ത്രീകൾ പുരുഷന്മാരെക്കാൾ കൂടുതൽ കാലം ജീവിച്ചിരിക്കുന്നു. വികസിത രാജ്യങ്ങളിൽ പ്രതീക്ഷിതായുസ്സ് പോലുള്ള ആരോഗ്യ സൂചകങ്ങൾ പുരുഷന്മാരിൽ സ്ത്രീകളെ അപേക്ഷിച്ച് വഷളായിരിക്കുന്നതായിക്കാണാം.
സ്ത്രീ-പുരുഷ അനുപാതം
വലത്ത്‌|ലഘുചിത്രം|300x300ബിന്ദു|ഓരോരാജ്യത്തെയും മനുഷ്യരുടെ ലിംഗ അനുപാതം കാണിക്കുന്ന മാപ്പ് ജനനസമയത്ത് ആൺകുഞ്ഞുങ്ങൾ പെൺകുഞ്ഞുങ്ങളേക്കാൾ 100 ന് 105 മുതൽ 106 വരെ എന്നതോതിൽ മുന്നിട്ടു നിൽക്കുന്നു. എന്നിരുന്നാലും ഗർഭം ധരിച്ചതിനു ശേഷം ജീവശാസ്ത്രപരമായി സ്ത്രീകൾക്ക് പുരുഷന്മാരുടെ മേൽ മേൽക്കയ്യുണ്ട്. സ്ത്രീകൾക്കും പുരുഷന്മാർക്കും ഒരേ നിലവാരത്തിലുള്ള പോഷണം, വൈദ്യസേവനം, പൊതു ആരോഗ്യ സംരക്ഷണം എന്നിവ കിട്ടുന്ന സാഹചര്യത്തിൽ സ്ത്രീകൾ പുരുഷന്മാരേക്കാൾ കൂടുതൽ കാലം ജീവിക്കും എന്നാണ് പഠനങ്ങൾ കാണിക്കുന്നത്. സ്ത്രീകൾ പൊതുവിൽ രോഗപ്രതിരോധ ശേഷിയുള്ളവരും അവശതയുണ്ടാക്കുന്ന ജനിതകരോഗങ്ങൾ ബാധിക്കാൻ സാദ്ധ്യത കുറഞ്ഞവരുമാണെന്നതാണ് ഇതിനു കാരണം. ഒരേ ആരോഗ്യ പരിചരണം ലഭ്യമാക്കിയാൽ അതിജീവിക്കാനുള്ള ശേഷി സ്ത്രീകൾക്ക് പുരുഷന്മാരെ അപേക്ഷിച്ച് കൂടുതലാണെന്ന് ഗവേഷണങ്ങൾ തെളിയിക്കുന്നുണ്ട്. എന്നിട്ടും വികസ്വര പ്രദേശങ്ങളായ ദക്ഷിണേഷ്യ, പശ്ചിമേഷ്യ, ചൈന എന്നിവിടങ്ങളിൽ സ്ത്രീ-പുരുഷ അനുപാതം 0.94 മോ അതിൽ താഴെയോ മാത്രമോ ആണ്. അമർത്യസെൻ സ്വാഭാവിക അനുപാതത്തിൽ നിന്നുള്ള ഈ വ്യതിയാനത്തെ സ്ത്രീകൾ അപ്രത്യക്ഷരാകുന്ന പ്രതിഭാസം എന്നാണ് വിവരിച്ചിരിക്കുന്നത്. ഇന്ത്യ യിലും ചൈന യിലുമായി 15 ലക്ഷം സ്ത്രീകൾ പ്രതിവർഷം ഇങ്ങനെ അപ്രത്യക്ഷരാകുന്നു എന്നാണ് 2012 ലെ ലോക വികസന റിപ്പോർട്ട് പറയുന്നത്.
സ്ത്രീകളുടെ മരണ നിരക്ക്
പല വികസ്വര പ്രദേശങ്ങളിലും സ്ത്രീകളുടെ മരണനിരക്ക് ഉയർന്നതാണ്. മാതൃമരണം, എച്ച്.ഐ.വി./എയ്ഡ്സ് എന്നിവ ഒട്ടേറെ മരണങ്ങൾക്ക് കാരണമാകുന്നു. ഉയർന്ന വരുമാനമുള്ള രാജ്യങ്ങളിൽ 1900 മാതൃ മരണങ്ങൾ മാത്രമാണ് 2008 ഇൽ രേഖപ്പെടുത്തിയതെങ്കിൽ, ഇന്ത്യയിലും സബ് സഹാറൻ ആഫ്രിക്കൻ രാജ്യങ്ങളിലും കൂടി 266000 മരണങ്ങൾ ഗർഭവുമായി ബന്ധപ്പെട്ട കാരണങ്ങളാൽ സംഭവിക്കുകയുണ്ടായി. സോമാലിയയിലും ഛാഡിലും 14 ഇൽ ഒരു സ്ത്രീ പ്രസവവുമായി ബന്ധപ്പെട്ട കാരണങ്ങളാൽമരണമടയുന്നു. ഇത് കൂടാതെ എച്ച്.ഐ.വി/എയ്ഡ്സ് എപ്പിഡെമിക് സ്ത്രീകളുടെ മരണ നിരക്ക് ഗണ്യമായ തോതിൽ വർദ്ധിക്കാൻ ഇടയാക്കുന്നു. ആകെ എച്ച്.ഐ.വി. രോഗാണുബാധകളിൽ 60% സ്ത്രീകൾ ആയിരിക്കുന്ന സബ്-സഹാറൻ ആഫ്രിക്കൻ രാജ്യങ്ങളിൽ ഇത് തികച്ചും ശരിയാണ്.
ആരോഗ്യപരിണാമം
രോഗബാധയ്ക്കുള്ള സാദ്ധ്യത കൂടുതലാണെന്നത് മുതൽ ഉയർന്ന മരണനിരക്കുകൾ വരെയുള്ള പല കാരണങ്ങളാലും സ്ത്രീകളും ട്രാൻസ് ജെൻഡറുകളും പുരുഷന്മാരെക്കാൾ ആരോഗ്യ സ്ഥിതിയിൽ പിന്നോക്കമാണ്. റെയ്ച്ചൽ സ്നോയുടെ പോപ്പുലേഷൻ സ്റ്റഡീസ് സെന്റർ റിസർച്ച് റിപ്പോർട്ടിൽ സ്ത്രീകളിലും പുരുഷന്മാരിലും അവശതമൂലം നഷ്ടമാകുന്ന ജീവിതവർഷങ്ങളെ(Disability-Adjusted Life Years: DALY-ഡാലി) താരതമ്യം ചെയ്യുന്നുണ്ട്. ആഗോള തലത്തിൽ ലൈംഗിക ബന്ധത്തിലൂടെ പകരുന്ന രോഗങ്ങളായ ഗൊണോറിയയും ക്ലാമിഡിയയും പോലുള്ള രോഗങ്ങൾ മൂലം സ്ത്രീകൾക്ക് നഷ്ടമാകുന്ന ഡാലി പുരുഷന്മാരെ അപേക്ഷിച്ച് പത്ത് മടങ്ങാണ്. പോഷണക്കുറവുമായി ബന്ധപ്പെട്ട രോഗങ്ങളായ ഇരുമ്പു സത്തിൻറെ കുറവുമൂലമുള്ള രക്തക്കുറവ് മുതലായവയുടെ സ്ത്രീകളുടെയും പുരുഷന്മാരുടെയും ഡാലി അനുപാതം പൊതുവിൽ 1.5 നോട് അടുത്താണ്. ഇത് സൂചിപ്പിക്കുന്നത് സ്ത്രീകൾ പോഷണക്കുറവ് സ്ത്രീകളെ കൂടുതൽ ബാധിക്കുന്നു എന്നാണ്. മാനസിക രോഗങ്ങളുടെ കാര്യത്തിൽ, പുരുഷന്മാരെ അപേക്ഷിച്ച് വിഷാദരോഗത്തിൻറെ രോഗനിർണയത്തിനുള്ള സാദ്ധ്യത സ്ത്രീകൾക്ക് രണ്ടോ മൂന്നോ മടങ്ങ്അധികമാണ്. ആത്മഹത്യാ നിരക്കുകളുടെ കാര്യത്തിൽ ഇറാനിൽ ആത്മഹത്യ ചെയ്യുകയോ ശ്രമിക്കുകയോ ചെയ്ത 80% പേരും സ്ത്രീകളാണ്.
സാമൂഹ്യവും നിയമപരവുമായ ലിംഗതുല്യത നിലനിൽക്കുന്ന വികസിത രാജ്യങ്ങളിൽ ആകമാനമുള്ള ആരോഗ്യ പരിണാമം പുരുഷന്മാർക്ക് പ്രതികൂലമാകാവുന്നതാണ്. ഉദാഹരണത്തിന്, അമേരിക്കയിൽ പുരുഷന്മാരുടെ പ്രതീക്ഷിതായുസ്സ് 2001 ൽ സ്ത്രീകളെ അപേക്ഷിച്ച് 5 വർഷം കുറവായിരുന്നു.(1920 ഇൽ ഈ വ്യത്യാസം 1 വർഷം മാത്രമായിരുന്നു) 10 പ്രധാന മരണകാരണങ്ങളിൽ എല്ലാത്തിലും, പ്രത്യേകിച്ച് ഹൃദ്രോഗവും പക്ഷാഘാതവും പുരുഷന്മാരെ കൂടുതലായി ബാധിക്കുന്നു. പുരുഷന്മാർ ആത്മഹത്യമൂലം മരിക്കുന്നത് കൂടുതലാണ്. സ്ത്രീകളിൽ ആത്മഹത്യാ ചിന്തകൾ പുരുഷന്മാരെ അപേക്ഷിച്ച് കൂടുതലാണെങ്കിലും ആത്മഹത്യാശ്രമങ്ങളുടെ കാര്യത്തിൽ സ്ത്രീകളും പുരുഷന്മാരും തുല്യമാണ്. വികാരങ്ങൾ പ്രകടിപ്പിക്കുന്നതിലുള്ള ലിംഗവ്യത്യാസം മൂലം പുരുഷന്മാരിൽ വിഷാദരോഗം രോഗനിർണയം ചെയ്യാതിരിക്കാനുള്ള സാദ്ധ്യത കൂടുതലുണ്ട് അമേരിക്കൻ പുരുഷന്മാർ മദ്യപാനം, പുകവലി, അപകടകരമായ പ്രവർത്തികളിൽ ഏർപ്പെടുക, വൈദ്യസഹായം തേടുന്നത് താമസിപ്പിക്കുക എന്നിവ ചെയ്യുന്നതിന് സാദ്ധ്യത കൂടുതലാണ്.
ആരോഗ്യസേവനത്തിൻറെ പ്രാപ്യത
പുരുഷന്മാരെ അപേക്ഷിച്ച് സ്ത്രീകൾക്കും ട്രാൻസ് ജെൻഡറുകൾക്കും ആരോഗ്യസേവനത്തിൻറെ പ്രാപ്യത കുറവാണ്. ആഫ്രിക്കയുടെ ചില ഭാഗങ്ങളിൽ മലേറിയ ചികിത്സ ലഭ്യമല്ലാതിരിക്കുന്നതിനു പുറമെ ഗർഭകാലത്ത് ആനോഫിലിസ് കൊതുകിൽ നിന്ന് സംരക്ഷണം നേടുന്നതിനുള്ള വിഭവങ്ങളുടെ പ്രാപ്യതയും സ്ത്രീകൾക്കിടയിൽ കുറവാണ്. ഇതിൻറെ ഫലമായി കുറഞ്ഞ മലേറിയ പരക്കാനുള്ള സാദ്ധ്യത കുറഞ്ഞ പ്രദേശങ്ങളിൽ ജീവിക്കുന്ന ഗർഭിണികൾ  ഇതേ പ്രദേശത്തുള്ള പുരുഷന്മാരെ അപേക്ഷിച്ച് മലേറിയ അണുബാധയ്ക്ക്  രണ്ടോ മൂന്നോ ഇരട്ടി സാദ്ധ്യതയുള്ളവരാണ്. സാംസ്കാരിക ചട്ടങ്ങളും സ്ത്രീകൾ പാലിക്കാൻ ബാദ്ധ്യസ്തരായ നിയമങ്ങളുമൊക്കെ ആരോഗ്യസേവന ലഭ്യതയിലെ ഈ അസമത്വം കൂടുതൽ സങ്കീർണമാക്കുന്നു. ഉദാഹരണത്തിന് ചില സമൂഹങ്ങളിൽ പുരുഷന്മാരുടെ അകമ്പടിയില്ലാതെ വീടിനു പുറത്തുപോകാൻ സ്ത്രീകൾക്ക് അനുമതിയില്ല. ഇത് ആരോഗ്യസേവനം അത്യാവശ്യമുള്ളപ്പോൾ അത് തേടുന്നതിൽ നിന്ന് സ്ത്രീകളെ വിലക്കുന്നു.
പ്രത്യുല്പാദന ആരോഗ്യസംരക്ഷണ പ്രാപ്യതയിൽ തുല്യത മെച്ചപ്പെടുത്തുന്നതിന് ആരോഗ്യ പരിപാടികളും ആരോഗ്യസേവന വിഭാഗങ്ങളും ലിംഗ അനീതികളും ആരോഗ്യസേവനത്തിനുള്ള തടസ്സങ്ങളും തിരിച്ചറിയുന്നതിന് വിശകലനങ്ങൾ നടത്തുകയും അവ ആരോഗ്യ പരിപാടികളെ എങ്ങനെ ബാധിക്കുമെന്ന് തിരിച്ചറിയുകയും വേണം. ഈ വിശകലനങ്ങൾ സ്ത്രീകളുടെയും പുരുഷന്മാരുടെയും ട്രാൻസ് ജെൻഡറുകളുടെയും വ്യത്യസ്ത ആവശ്യങ്ങളെ തൃപ്തിപ്പെടുത്തുന്ന തരത്തിൽ ആരോഗ്യപരിപാടികൾ എങ്ങനെ രൂപപ്പെടുത്താം, നടപ്പിലാക്കാം എന്നൊക്കെ തീരുമാനിക്കാൻ സഹായകമാകും.
സാംസ്കാരിക ചട്ടങ്ങളും ആചാരങ്ങളും
ആരോഗ്യത്തിലെ ലിംഗ അസമത്വം ഉണ്ടാകാനും നിലനിൽക്കാനും ഉള്ള കാരണങ്ങളിൽ പ്രധാനമാണ് സാംസ്കാരിക ചട്ടങ്ങളും ആചാരങ്ങളും. ഇവ പലപ്പോഴും സ്ത്രീകളുടെയും പുരുഷന്മാരുടെയും സമൂഹത്തിലെ കടമകളെയും അവരുടെ സമൂഹത്തിലെ പെരുമാറ്റത്തെയും സ്വാധീനിക്കുന്നു. സമൂഹത്തിൽ വ്യത്യസ്തമായി വില കല്പിക്കപ്പെടുന്ന ഈ ലിംഗപദവി ലിംഗ അസമത്വം സൃഷ്ടിക്കുകയും ക്രമാനുഗതമായി ഒരുവിഭാഗത്തെ ശാക്തീകരിക്കുകയും മറ്റേതിനെ അടിച്ചമർത്തുകയും ചെയ്യുന്നു. ലിംഗപദവിയിലുള്ള വ്യത്യാസവും ലിംഗ അസമത്വവും ആരോഗ്യപരിണാമത്തിലും ആരോഗ്യസേവന ലഭ്യതയിലും ഉള്ള അസമത്വത്തിലേക്ക് നയിക്കുന്നു. സാംസ്കാരിക ചട്ടങ്ങൾ എങ്ങനെ ലിംഗ അസമത്വത്തിലേക്ക് നയിക്കുന്നു എന്നതിന് ലോകാരോഗ്യസംഘടന  തരുന്ന ഉദാഹരണങ്ങളിൽ ആവശ്യമായ ആരോഗ്യസേവനം നേടാൻ വിഘാതമാകുന്ന തരത്തിൽ സ്ത്രീകൾക്ക് ഒറ്റയ്ക്ക് യാത്രചെയ്യാൻ കഴിയാത്ത അവസ്ഥയും ഉൾപ്പെടുന്നു. ലൈംഗിക പങ്കാളിയെ ഗർഭനിരോധന ഉറ ഉപയോഗിക്കുന്നതിന് നിർബന്ധിക്കാൻ കഴിയാത്ത സാമൂഹ്യ അവസ്ഥ എച്ച്.ഐ.വി. ബാധിക്കാനുള്ള സാദ്ധ്യത പലമടങ്ങ് വർദ്ധിപ്പിക്കുന്നു.
ആൺകുട്ടിക്ക് മുൻഗണന
ആരോഗ്യത്തിലെ ലിംഗ അസമത്വത്തിനു ആക്കം കൂട്ടുന്ന സാംസ്കാരിക ചട്ടങ്ങളിൽ വളരെയധികം സ്ഥാപിക്കപ്പെട്ടിട്ടുള്ള ഒന്നാണ് ആൺകുട്ടിക്കുള്ള മുൻഗണന. ഉദാഹരണത്തിൽ ഇന്ത്യയിലെ 2001 ലെ സെൻസസ് 100 ആൺകുട്ടികൾക്ക് 93 പെൺകുട്ടികൾ മാത്രമേ രേഖപ്പെടുത്തിയിട്ടുള്ളു. 100ന് 98 എന്ന 1961 ലെ കണക്കിൽ നിന്ന് കുത്തനെ ഇടിഞ്ഞാണ് ഈ നിലയിലെത്തിയിട്ടുള്ളത്. കാംഗ്രയും റോഹ്തക്കും പോലെയുള്ള പ്രദേശങ്ങളിൽ ഇത് 100:70 എന്ന നിലയിൽ താഴ്ന്നിട്ടാണ്. ഇതിനു പുറമെ, ചൈന പോലുള്ള ഏഷ്യൻ രാജ്യങ്ങളിലും സ്ത്രീ-പുരുഷ അനുപാതം വളരെ മോശമാണ്. ജനിക്കുന്നതിനു മുൻപ് ലിംഗനിർണയം നടത്താൻ സഹായിക്കുന്ന അൾട്രാസൌണ്ട് പോലുള്ള സാങ്കേതിക വിദ്യകൾ ചെലവു കുറഞ്ഞതും വ്യാപകവും ആയത് മൂലമാണ് 20 ആം നൂറ്റാണ്ടിൽ ജനിക്കാൻ അവസരം കിട്ടാത്ത പെൺകുട്ടികളുടെ എണ്ണം കൂടിക്കൊണ്ടിരിക്കുന്നത്. ആൺ മുൻഗണനയുള്ള ദമ്പതിമാർക്ക് ഗർഭസ്ഥശിശുവിന്റെ ലിംഗം നിർണയിച്ച് പെൺഭ്രൂണഹത്യ ചെയ്യാൻ ഉള്ള അവസരം കിട്ടുന്നു.
ആൺ മുൻഗണന ജനനത്തിനു ശേഷം ആൺകുട്ടികൾക്കുള്ള പ്രത്യേക പരിഗണനയായി മാറുന്നു. ഈ പ്രത്യേക പരിഗണനയോടെയുള്ള പരിചരണം ഭക്ഷണം കൊടുക്കുന്നതിലും, ശ്രദ്ധയിലും, വൈദ്യ സേവനം ലഭ്യമാക്കുന്നതിലും ഉള്ള  വിവേചനമായിൽ പ്രത്യക്ഷമാകുന്നു. കഴിഞ്ഞ 20 വർഷങ്ങളിലെ ഗാർഹിക സർവേകളിൽ നിന്നുള്ള വിവരങ്ങൾ സൂചിപ്പിക്കുന്നത് പെൺപ്രാതികൂല്യം ഈ കാലയളവിൽ സ്ഥിരമായി നിൽക്കുന്നു എന്നും നേപ്പാളും പാകിസ്താനും പോലുള്ള രാജ്യങ്ങൾ കൂടുതൽ വഷളായിട്ടുണ്ടെന്നുമാണ്.
ചേലാകർമ്മം (പെൺജനനേന്ദ്രിയ ഛേദനം)
ലഘുചിത്രം|ആഫ്രിക്ക, യമൻ, ഇറാക്ക് എന്നിവിടങ്ങളിലെ ചേലാകർമത്തിൻറെ പ്രചാരം ചേലാകർമ്മം പോലെ ഉള്ള അപകടകരമായ സാംസ്കാരിക ആചാരങ്ങൾ സ്ത്രീകൾക്കും പെൺകുട്ടികൾക്കും ആരോഗ്യ അപകടസാദ്ധ്യത കൂടി ഉണ്ടാക്കുന്നു. ബാഹ്യ ജനനേന്ദ്രിയഭാഗങ്ങൾ ഭാഗികമായോ പൂർണമായോ നീക്കം ചെയ്യപ്പെടുന്ന ചേലാകർമ്മത്തിന് കോടിക്കണക്കിന് സ്ത്രീകൾ വിധേയരാക്കപ്പെടുന്നു. 10നു മുകളിൽ പ്രായമുള്ള 92.5 കോടി സ്ത്രീകൾ ആഫ്രിക്കയിൽ ചേലാകർമത്തിന്റെ പ്രത്യാഘാതങ്ങൾ സഹിച്ചുകൊണ്ട് ജീവിക്കുന്നു. ഇതിൽ 12.5 കോടി 10നും 14നും ഇടയിൽ പ്രായമുള്ള പെൺകുട്ടികളാണ്. എല്ലാവർഷവും മൂന്നുകോടിയോളം പെൺകുട്ടികൾ ആഫ്രിക്കയിൽ ചേലാകർമത്തിന് വിധേയരാകുന്നു.
അണുവിമുക്തമല്ലാത്ത ഉപകരണങ്ങളും രീതികളും ഉപയോഗിച്ച് പരമ്പരാഗതമായി ഈ തൊഴിൽ ചെയ്തു വന്നവർ ചെയ്യുന്നതു കൊണ്ടു തന്നെ ചേലാകർമത്തിന് ഉടനെയും പിന്നീടും ഉണ്ടാകുന്ന സങ്കീർണതകൾ ഉണ്ടാകാം. ഉടൻ ഉണ്ടാകുന്ന സങ്കീർണതകളിൽ അമിത രക്തസ്രാവം, മൂത്രാശയ അണുബാധ, മുറിവിനുണ്ടാകുന്ന അണുബാധ, അണുവിമുക്തമല്ലാത്ത ഉപകരണങ്ങൾ ഉപയോഗിച്ചാൽ ഉണ്ടാകുന്ന ഹെപ്പാറ്റൈറ്റിസ്, എച്ച്.ഐ.വി. എന്നിവ ഉൾപെടുന്നു. ദീർഘകാലാടിസ്ഥാനത്തിൽ, മൂത്രനാളിയേയും ജനനേന്ദ്രിയത്തെയും തടസ്സപ്പെടുത്തുകയോ തകരാറിലാക്കുകയോ ചെയ്യുമാറ് മുറിവിൽ തഴമ്പും കീലോയിഡും രൂപം കൊള്ളാം. എത്ര പെൺകുട്ടികളും സ്ത്രീകളും ചേലാകർമം മൂലം മരണമടയുന്നുണ്ട് എന്നതിന് കണക്കുകൾ പോലും ലഭ്യമല്ല. ഗർഭകാലവും പ്രസവവും സങ്കീർണമാവാനും ചേലാകർമം കാരണമാകാം. ലോകാരോഗ്യസംഘടനയുടെ 2006 ലെ ഒരു പഠനത്തിൽ ചേലാകർമം നടത്തിയിട്ടുള്ള സ്ത്രീകളിൽ നവജാതശിശു മരണനിരക്ക് കൂടുതലാണെന്ന് കാണുന്നു.
മാനസിക ആഘാതങ്ങൾ സാംസ്കാരിക പരിസരവുമായി ബന്ധപ്പെട്ടിരിക്കുന്നു. ചേലാകർമത്തിന് വിധേയരായ സ്ത്രീകൾ പരമ്പരാഗത വൃത്തങ്ങൾക്ക് പുറത്തുപോകുമ്പോൾ ചേലാകർമം നിർബന്ധമായ കാര്യമല്ല എന്നറിയുന്നത് വൈകാരിക പ്രശ്നങ്ങൾ ഉണ്ടാക്കുന്നു.
ഹിംസയും അധിക്ഷേപവും
ലഘുചിത്രം|നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്ത്: 1400 ഇൽ അധികം മുതിർന്ന സ്ത്രീകളിൽ ബാല്യത്തിൽ ലൈംഗികാതിക്രമത്തിന് ഇരയാകുന്നത് മയക്കു മരുന്ന് ഉപയോഗം, മദ്യപാനാസക്തി, മാനസികരോഗങ്ങൾ എന്നിവയിലേക്ക് നയിക്കുന്നു. പൊതുജനാരോഗ്യ പ്രശ്നങ്ങൾ ഉണ്ടാക്കാൻ പര്യാപ്തമാകും വിധം സ്ത്രീകൾക്കും ട്രാൻസ് ജെൻഡറുകൾക്കും എതിരായ അക്രമങ്ങൾ ആഗോളതരത്തിൽ പരക്കെ സംഭവിക്കുന്നു. ഇത് സാമൂഹ്യവും ലിംഗാധിഷ്ഠിതവുമായ പക്ഷപാതത്തിന്റെ ഫലമായി ഉണ്ടാകുന്നതാണ്. വികസ്വര രാജ്യങ്ങളിൽ സമൂഹങ്ങൾ ഒരു പുരുഷാധിപത്യ ഘടനയായി പ്രവർത്തിക്കുകയും സ്ത്രീകളെ പുരുഷന് കീഴിൽ ഉള്ള വസ്തുക്കളായി കാണുകയും ചെയ്യുന്നു. സാമൂഹ്യ അധികാരക്രമത്തിലെ ഈ അസമത്വം സ്ത്രീകളും ട്രാൻസ് ജെൻഡറുകളും കുട്ടികളായിരിക്കുമ്പോഴും മുതിർന്ന ശേഷവും- പുരുഷന്മാരാൽ ശാരീരികവും വൈകാരികവും ലൈംഗികവുമായി അധിക്ഷേപിക്കപ്പെടാൻ ഇടയാക്കുന്നു. ഈ അധിക്ഷേപങ്ങൾ അതിക്രമങ്ങളുടെ രൂപം പ്രാപിക്കുന്നു. എല്ലാ ലിംഗങ്ങളിലും ഉള്ള കുട്ടികൾ ശാരീരിക അതിക്രമത്തിനും, ലൈംഗിക ചൂഷണത്തിനും ഇരയാകാറുണ്ടെങ്കിലും, ആൺകുട്ടികളേക്കാൾ പെൺകുട്ടികളും ട്രാൻസ് ജെൻഡറുകളും ലൈംഗികാതിക്രമത്തിന് ഇരയാവാൻ സാദ്ധ്യത വളരെ കൂടുതലാണെന്ന് പഠനങ്ങൾ തെളിയിക്കുന്നു. കുട്ടികൾക്കെതിരെ ഉള്ള അതിക്രമങ്ങളെക്കുറിച്ചുള്ള 2004 ലെ ഒരു പഠനത്തിൽ, സർവേചെയ്യപ്പെട്ടതിൽ 25.3% പെൺകുട്ടികൾ ഏതെങ്കിലും രൂപത്തിലുള്ള ലൈംഗിക അതിക്രമത്തിന് ഇരയായിട്ടുണ്ട്. ഇത് 8.7% എന്ന ലൈംഗികാതിക്രമത്തിന് ഇരയാകുന്ന ആൺകുട്ടികളുടെ ശതമാനത്തിന്റെ മൂന്നിരട്ടിയാണ്.
സ്ത്രീകൾക്കെതിരായ ലൈംഗിക അതിക്രമങ്ങൾ ഉൾപ്പെടെയുള്ള ആക്രമണങ്ങൾ സായുധ സംഘർഷങ്ങൾ നിലനിൽക്കുന്ന മേഖലകളിൽ കൂടുതലായി റിപ്പോർട്ട് ചെയ്യപ്പെടുന്നുണ്ട്. ലോകമെമ്പാടും സാമൂഹ്യ അസ്ഥിരതയുടെ ആഘാതങ്ങൾ സ്ത്രീകളും പെൺകുട്ടികളും ട്രാൻസ് ജെൻഡറുകളും അനുഭവിക്കുന്നത്. ഇതുമൂലം നാടുവിടേണ്ടി വരുന്നവരും കഷ്ടപ്പെടുന്നവരുമായ കോടിക്കണക്കിന് ആളുകളിൽ 65% വും സ്ത്രീകളും പെൺകുട്ടികളുമാണ്. ശത്രുതയുള്ള വിഭാഗങ്ങൾ തമ്മിൽ പരസ്പരം വിരട്ടാനായി പ്രയോഗിക്കുന്ന യുദ്ധതന്ത്രങ്ങളുടെ ഫലമായിട്ടാണ് ഇങ്ങനെ സംഭവിക്കുന്നത്. അഭയാർഥി ക്യാമ്പുകളിൽ ജീവിക്കേണ്ടി വരുന്ന സ്ത്രീകളുടെയും പെൺകുട്ടികളുടെയും അവസ്ഥ വീണ്ടും അരക്ഷിതവും സുരക്ഷാ സേനകളുടെയും സായുധ അക്രമികളുടെയും ശത്രുക്കളുടെയും അതിക്രമത്തിനും ചൂഷണത്തിനും വഴങ്ങേണ്ടി വരുന്ന രീതിയിലും ആയി തുടരുന്നു.
പെൺകുട്ടികളും മുതിർന്ന സ്ത്രീകളും ട്രാൻസ് ജെൻഡറുകളും നേരിടേണ്ടി വരുന്ന ലൈംഗികാതിക്രമങ്ങൾക്ക് ഉടനടിയുള്ളതും ദീർഘകാലസ്ഥായിയായതുമായ പ്രത്യാഘാതങ്ങളുണ്ടാകാം. ഇവ അസംഖ്യം ആരോഗ്യ പ്രശ്നങ്ങളിലേക്കു നയിക്കുന്നു. അവശതയുണ്ടാക്കുന്ന ശാരീരിക ക്ഷതങ്ങൾ, പ്രത്യുല്പാദന ആരോഗ്യപ്രശ്നങ്ങൾ, മയക്കുമരുന്നുകളുടെ ദുരുപയോഗം, മാനസികാഘാതം എന്നിവ ഇതിൽ പെടുന്നു. വിഷാദം, പിടിഎസ്ഡി, ഗുഹ്യരോഗങ്ങൾ, ആത്മഹത്യാപ്രവണത എന്നിവയും ഉണ്ടാകാം.
സ്ത്രീകൾക്കും ട്രാൻസ് ജെൻഡറുകൾക്കും എതിരായ മറ്റ് അതിക്രമങ്ങളിൽ അധികാരസ്ഥാനങ്ങളിൽ ഉള്ളവരിൽ നിന്നുള്ള ലൈംഗിക ഉപദ്രവം, ലൈംഗികത്തൊഴിലിനോ അടിമത്തൊഴിലിനോ വേണ്ടിയുള്ള മനുഷ്യക്കടത്ത്, നിർബന്ധ ബാലവിവാഹം, സ്ത്രീധനവുമായി ബന്ധപ്പെട്ട അതിക്രമങ്ങൾ എന്നിവ ഉൾപ്പെടുന്നു. പെൺശിശുക്കളെ കൊലചെയ്യുന്നതും അക്രമത്തിന്റെ ഫലമായി സ്ത്രീകൾ മരണമടയുന്നതും സ്ത്രീകൾക്കെതിരായ അതിക്രമത്തിന്റെ പാരമ്യമാണ്. പ്രശ്നത്തിന്റെ ഗൗരവത്തിന് ആനുപാതികമായി സ്ത്രീകളും ലൈംഗിക ന്യൂനപക്ഷങ്ങളും അതിക്രമങ്ങളെക്കുറിച്ച് പരാതിപ്പെടുകയോ സഹായം തേടുകയോ ചെയ്യാറില്ല. ഇതിന്റെ ഫലമായി സ്ത്രീകൾക്കും ട്രാൻസ് ജെൻഡറുകൾക്കും എതിരായ അതിക്രമങ്ങൾ വലിയ മാനവികവും അരോഗ്യപരിചരണപരവുമായ ആഘാതമുണ്ടാക്കുന്ന ഗുപ്തമായ പ്രശ്നമായി നിലനിൽക്കുന്നു.
ദാരിദ്ര്യം
ദാരിദ്ര്യം ആരോഗ്യത്തിലെ ലിംഗ അസമത്വം തുടർച്ചയായി നിലനിൽക്കുന്നതിനുള്ള മറ്റൊരു കാരണമാണ്. സമൂഹങ്ങളും കുടുംബങ്ങളും വിദ്യാഭ്യാസം, പോഷണം, സാമ്പത്തിക സ്ഥിരത, എന്നിവയിലൂടെ സ്ത്രീകളും ട്രാൻസ് ജെൻഡറുകളും മെച്ചപ്പെട്ട ആരോഗ്യം നേടുന്നതിനോട് യോജിക്കുമ്പോൾ പോലും ദാരിദ്ര്യം ഇതിന് തടസ്സമായി മാറുന്നു. പലപ്പോഴും സാമ്പത്തിക ഞെരുക്കം മൂലം തെരഞ്ഞെടുക്കപ്പെട്ട കുറച്ച് പേർക്ക് മാത്രമേ വിദ്യാഭ്യാസം, തൊഴിൽ തുടങ്ങി ആരോഗ്യത്തിൽ മെച്ചപ്പെട്ട ഫലങ്ങൾ ഉണ്ടാക്കാൻ സഹായിക്കുന്ന അവസരങ്ങൾ കിട്ടുന്നുള്ളൂ. സാംസ്കാരിക ശീലങ്ങൾ പുരുഷന്മാർക്ക് ഈ അവസരങ്ങൾ നേടുന്നതിൽ പ്രത്യേക പരിഗണന കൊടുക്കുന്നു. ഈ  ആൺമുൻഗണന വീട്ടിലേക്കും സമൂഹത്തിലേക്കും ആദായം കിട്ടുന്നതിന് പുരുഷന്മാർക്ക് അവസരം കൊടുക്കുന്നതാണ് നല്ലതെന്ന ധാരണയിൽ നിന്ന് ഉണ്ടാകുന്നതാണ്.
ആരോഗ്യ സംരക്ഷണ സംവിധാനം
പ്രാഥമികമായി ആരോഗ്യം മെച്ചപ്പെടുത്തുന്നതിനും പൂർവസ്ഥിതിയിലാക്കുന്നതിനും നിലനിർത്തുന്നതിനു വേണ്ടിയുള്ള പ്രവർത്തനങ്ങളെ ലോകാരോഗ്യസംഘടന ആരോഗ്യസംവിധാനങ്ങൾ എന്ന് നിർവചിക്കുന്നു. ആരോഗ്യസംവിധാനങ്ങൾക്ക് ഒരു ജനസഞ്ചയത്തിലെ വിവിധ വിഭാഗങ്ങളുടെ ആരോഗ്യത്തിനു മേലുള്ള പ്രഭാവത്തെ ആരോഗ്യസംവിധാനങ്ങൾക്ക് പുറത്തുള്ള ഘടകങ്ങളും സ്വാധീനിക്കുന്നുണ്ട്. സാമൂഹ്യവും സാംസ്കാരികവും സാമ്പത്തികവുമായ ഘടന ആരോഗ്യസംവിധാനങ്ങളെ സ്വാധീനിക്കുന്നതുകൊണ്ടാണിത്. ആരോഗ്യസംവിധാനങ്ങൾ ആരോഗ്യസേവനത്തിൻറെ സംഘാടകർ മാത്രമല്ല, കൂടുതൽ വിശാലമായ സാമൂഹ്യ ശീലങ്ങളുടെയും മൂല്യങ്ങളുടെയും സംരക്ഷകർ കൂടിയാണെന്ന് വരുന്നു.
പല രാജ്യങ്ങളിലെയും ആരോഗ്യസംവിധാനങ്ങൾ ലിംഗനീതിയോടെയുള്ള സേവനങ്ങൾ പ്രദാനം ചെയ്യുന്നതിൽ പരാജയപ്പെടുന്നതായി കണ്ടെത്തിയിട്ടുണ്ട്. പല ആരോഗ്യ സംവിധാനങ്ങളും സ്ത്രീകളുടെയും പുരുഷന്മാരുടെയും ലൈംഗിക ന്യൂനപക്ഷങ്ങളുടെയും ആരോഗ്യ ആവശ്യങ്ങൾ വ്യത്യസ്തങ്ങളാണെന്നത് അവഗണിക്കുന്നതു മൂലമാണിങ്ങനെ സംഭവിക്കുന്നത്. ആരോഗ്യ സംവിധാനങ്ങൾ സ്ത്രീകളെയും ട്രാൻസ് ജെന്ഡറുകളെയും വ്യക്തികൾ എന്നതിനെക്കാൾ വസ്തുവായി കാണുകയും സ്ത്രീകളുടെ ആരോഗ്യത്തിലുപരി മറ്റുപലകാരണങ്ങളാലും ആണ് ആരോഗ്യസേവനങ്ങൾ അവർക്കു കൊടുക്കുന്നത് എന്നു വരികയും ചെയ്യുന്നു. പ്രത്യുല്പാദന ആരോഗ്യ സേവനങ്ങൾ ഗർഭധാരണശേഷി നിയന്ത്രിക്കുക എന്നതിൽ കവിഞ്ഞ് സ്ത്രീയുടെ സുസ്ഥിതിക്ക് വേണ്ടി ആവുന്നില്ല. ആരോഗ്യ തൊഴിൽ സേനയുടെ ഭൂരിഭാഗവും സ്ത്രീകളാണെങ്കിലും തൊഴിൽ സാഹചര്യങ്ങൾ സ്ത്രീകൾക്കെതിരെ വിവേചനം കാട്ടുന്നതാണ്. സ്ത്രീകൾ ശിശുപരിചരണം, അതിക്രമത്തിൽ നിന്നുള്ള സംരക്ഷണം തുടങ്ങിയ അവരുടെ പ്രത്യേക ആവശ്യങ്ങൾ അവഗണിച്ചുകൊണ്ട് പുരുഷന്മാരുടെ തൊഴിൽ മാതൃക അനുകരിക്കാൻ നിർബന്ധിതരാവുകയാണ്. ഇത് ആരോഗ്യസേവകരായ സ്ത്രീകളുടെ കഴിവും കാര്യപ്രാപ്തിയും രോഗീപരിചരണത്തിലേക്ക്; പ്രത്യേകിച്ച് സ്ത്രീ രോഗികളുടെ പരിചരണത്തിലേക്ക് ചുരുക്കുന്നു.